Ιανουαρίου 2014 | AstroProvlepsis\nΔίας αντίθεση με Πλούτωνα - Ερμής στους Ιχθείς - Αφροδίτη σε ορθή πορεία\nΟ Ιανουάριος μας αποχαιρετά διαμορφώνοντας σημαντικές όψεις που προμηνύουν αλλαγές σε πολλούς και σημαντικούς τομείς. Η αντίθεση Δία – Πλούτωνα που αποκορυφώνεται για άλλη μια φορά στις 11.16, επιφυλάσσει σημαντικές ανατροπές σε θέματα που μας απασχολούν και που πρόκειται να επηρεάσουν μια μεγάλη μάζα ανθρώπων. Εξάλλου πρόκειται για μια όψη που σηματοδοτεί αλλαγές κυρίως σε κοσμικό επίπεδο και όχι σε ατομικό. Ωστόσο τα ζώδια του παρορμητικού σταυρού (Κριοί, Καρκίνοι, Ζυγοί και Αιγόκεροι) και ιδιαίτερα όσοι έχουν γεννηθεί γύρω στις 2/1, 2/4, 4/7 και 5/10 καλό θα είναι να είναι πιο προσεκτικά μέχρι και τις 7/2 οπότε αρχίζει και εξασθενεί η συγκεκριμένη όψη.\nΣτις 31/1 και ώρα 16.29 ο Ερμής ξεκινάει την διέλευσή του στο ζώδιο των Ιχθύων. Παρά το γεγονός ότι ο Ερμής δεν μπορεί να αποδώσει θετικά σ’ αυτό το ζώδιο (που έχει πτώση) μέχρι και τις 12/2 που θα παραμείνει εκεί, η διαίσθηση και η φαντασία, θα βοηθήσουν πολλούς από εμάς να δούμε κάποια γεγονότα με μεγαλύτερη ευαισθησία, να παραμερίσουμε το προσωπικό μας συμφέρον και να δείξουμε μεγαλύτερη κατανόηση προς τα άτομα που φαίνονται πιο αδικημένα. Η νέα θέση του Ερμή ευνοεί περισσότερο τα ζώδια του Νερού (Καρκίνους, Σκορπιούς και Ιχθείς) καθώς και της Γης (Ταύρους, Παρθένους και Αιγόκερους).\nΦίλε Κριέ, στις 31 Ιανουαρίου ο Δίας σχηματίζει άλλη μια φορά αντίθεση με τον Πλούτωνα και βάζει σε «κίνδυνο» τόσο την οικογενειακή σου ζωή όσο και τα επαγγελματικά σου. Η συγκεκριμένη όψη συνιστά να είσαι συνεπής στις υποχρεώσεις σου και να αποφύγεις τυχόν παρανομίες που μπορεί να έχουν άσχημες συνέπειες τουλάχιστον μέχρι τις 7/2. Η ορθή πορεία της Αφροδίτης από την ίδια μέρα, ίσως αποτελέσει έναν βοηθητικό παράγοντα που θα διευκολύνει τις προσπάθειές σου. Στις 31/1 επίσης, ο Ερμής περνάει στο ζώδιο των Ιχθύων όπου θα παραμείνει μέχρι και τις 12/2. Η συγκεκριμένη διέλευση του Ερμή, θα αφυπνίσει το υποσυνείδητό σου και θα ξυπνήσει μνήμες από το παρελθόν. Έτσι, ίσως επιδιώξεις να αποκαταστήσεις κάποιες σχέσεις, είτε φιλικές είτε ερωτικές, ή αποφασίσεις να καταστρώσεις ένα σχέδιο που θα σε βοηθήσει να υλοποιήσεις τις επαγγελματικές σου φιλοδοξίες.\nΑγαπητέ Ταύρε, στις 31 Ιανουαρίου αποκορυφώνεται για άλλη μια φορά η αντίθεση Δία – Πλούτωνα που θα επηρεάσει τις επαφές σου με το συγγενικό σου περιβάλλον ή με άτομα που βρίσκονται μακριά σου. Μέχρι και τις 7/2 είναι πιθανό να προκύψουν ζητήματα που θα δημιουργήσουν σοβαρές εντάσεις στις σχέσεις σου ή να έρθεις αντιμέτωπος με νομικές υποθέσεις, γι’ αυτό θα πρέπει να είσαι ιδιαίτερα προσεκτικός. Το γεγονός βέβαια ότι η κυβερνήτης σου Αφροδίτη επιστρέφει σε ορθή πορεία την ίδια μέρα, ίσως σου φέρει και σημαντικά οφέλη κυρίως από το εξωτερικό. Η διέλευση του Ερμή από τους Ιχθείς από τις 31/1 μέχρι και τις 12/2, θα αυξήσει την κοινωνικότητά σου και θα σε προκαλέσει να βρεις νέα ενδιαφέροντα που θα ομορφύνουν την καθημερινότητά σου. Ένας νέος έρωτας – σε περίπτωση που είσαι ελεύθερος – μπορεί να αναπτυχθεί αυτό το διάστημα.\nΦίλε Δίδυμε, η αντίθεση Δία – Πλούτωνα, που διαμορφώνεται για άλλη μια φορά την τελευταία μέρα του Ιανουαρίου, πρόκειται να δημιουργήσει αρκετά σκαμπανεβάσματα στα οικονομικά σου και καλό θα είναι μέχρι και τις 7/2 τουλάχιστον, να αποφύγεις σπατάλες που μπορεί να σε βγάλουν από τον προϋπολογισμό σου. Ωστόσο, η ορθή πορεία της Αφροδίτης από την ίδια μέρα, μπορεί να σε βοηθήσει να αποπληρώσεις κάποιες οφειλές με μεγαλύτερη ευκολία. Στις 31/1 επίσης ο Ερμής περνάει στο μεσουράνημα του ηλιακού σου ωροσκοπίου όπου και θα παραμείνει μέχρι τις 12/2. Το διάστημα αυτό είναι κατάλληλο για σοβαρές συζητήσεις με ανωτέρους σου που μπορούν να σε προωθήσουν σε μια καλύτερη θέση ή ακόμα και για την αναζήτηση μιας νέας εργασίας στην περίπτωση που είσαι άνεργος.\nΦίλε Καρκίνε, στις 31 Ιανουαρίου ο Δίας που βρίσκεται στο ζώδιό σου, σχηματίζει για άλλη μια φορά αντίθεση με τον Πλούτωνα, γεγονός που μπορεί να «απειλήσει» τις σχέσεις σου. Ίσως είναι η πιο κατάλληλη στιγμή για να πάρεις αποφάσεις που μέχρι τώρα δεν μπορούσες, καθώς με την ορθή πορεία της Αφροδίτης θα διαπιστώσεις ότι κάποια θέματα δεν δέχονται άλλη αναβολή. Στην περίπτωση που είσαι ελεύθερος, ίσως υποκύψεις σε έναν πειρασμό που θα στιγματίσει τη ζωή σου. Η διέλευση του Ερμή στο συμβατό ζώδιο των Ιχθύων, θα πραγματοποιηθεί από τις 31/1 μέχρι και τις 12/2 και αυτό το διάστημα θα έχεις την ευκαιρία να κάνεις αρκετά μεγαλόπνοα σχέδια, να συναναστραφείς με άτομα που βρίσκονται μακριά σου, ή να κάνεις μια σημαντική συμφωνία με μια πολυεθνική εταιρία.\nΑγαπητέ Λέοντα, ο τομέας της εργασίας σου είναι αυτός που επηρεάζεται από την αντίθεση Δία – Πλούτωνα που διαμορφώνεται στις 31/1. Μέχρι και τις 7/2 θα πρέπει να καταφέρεις να ανταποκριθείς στις επαγγελματικές σου υποχρεώσεις χωρίς ωστόσο να καταπονήσεις τον οργανισμό σου, προκειμένου να είσαι παρών σε κάποιες σημαντικές εξελίξεις. Φυσικά, η Αφροδίτη που επιστρέφει σε ορθή πορεία την ίδια μέρα, θα σε προφυλάξει από σοβαρές επιπλοκές και θα σε βοηθήσει να αναδείξεις τα ταλέντα σου. Επιπλέον, η είσοδος του Ερμή στον όγδοο οίκο του ηλιακού σου ωροσκοπίου από τις 31/1, θα σε βοηθήσει να χειριστείς με τον καλύτερο τρόπο τα οικονομικά σου και να ρυθμίσεις εκκρεμότητες και οφειλές που σε προβληματίζουν, ώστε να επιφέρεις μια νέα ισορροπία μέχρι και τις 12/2. Ο Ερμής επίσης μπορεί να μετατρέψει μια φιλική σχέση σε ερωτική.\nΑγαπητέ Παρθένε, στις 31/1 αποκορυφώνεται για άλλη μια φορά η αντίθεση Δία – Πλούτωνα που επηρεάζει τόσο τις φιλικές όσο και τις προσωπικές σου σχέσεις. Παρόλο που η όψη δεν σε επηρεάζει ιδιαίτερα, καλό θα είναι να αποφύγεις συγκρούσεις που μπορεί να καταλήξουν σε οριστικές ρήξεις. Η ορθή πορεία της Αφροδίτης την ίδια μέρα, θα σε βοηθήσει να κάνεις τις σωστές επιλογές και να προστατέψεις τουλάχιστον τις σχέσεις σου με άτομα που αξίζει να παραμείνουν στη ζωή σου. Από τις 31/1 ο κυβερνήτης σου Ερμής περνάει στο πολικό ζώδιο των Ιχθύων στο οποίο θα παραμείνει μέχρι και τις 12/2. Το διάστημα αυτό θα έχεις την ευκαιρία να επικοινωνήσεις πιο ουσιαστικά με τον σύντροφό σου και να συσφίξεις τον δεσμό σας. Σε περίπτωση που είσαι ελεύθερος, ο Ερμής μπορεί να σου φέρει όχι μία αλλά πολλές αξιόλογες γνωριμίες, ώστε να κάνεις τις επιλογές σου.\nΦίλε Ζυγέ, στις 31/1 διαμορφώνεται για άλλη μια φορά η αντίθεση Δία – Πλούτωνα που μπορεί να σου δημιουργήσει ιδιαίτερες δυσκολίες τόσο στο οικογενειακό σου περιβάλλον όσο και στην καριέρα σου. Η επιδίωξη της ισορροπίας θα αποτελέσει το βασικό σου μέλημα, και ίσως μπορέσεις να την εξασφαλίσεις κάνοντας κάποιες απαραίτητες υποχωρήσεις. Εξάλλου, η κυβερνήτης σου Αφροδίτη επιστρέφει πια σε ορθή πορεία την ίδια μέρα, και σε αποτρέπει από σπασμωδικές ενέργειες που θα σε βλάψουν. Στις 31/1 ο Ερμής ξεκινάει την διέλευσή του στον έκτο οίκο του ηλιακού σου ωροσκοπίου, και σε βοηθά να εργαστείς με περισσότερη όρεξη και να αποκομίσεις σημαντικά οφέλη. Μέχρι τις 12/2 μπορείς επίσης να «γεμίσεις» την καθημερινότητά σου με νέα ενδιαφέροντα που θα τονώσουν την αυτοπεποίθησή σου και θα βελτιώσουν την γενική εικόνα σου.\nΦίλε Σκορπιέ, ο κυβερνήτης σου Πλούτωνας σχηματίζει για άλλη μια φορά αντίθεση με τον Δία στις 31/1, γεγονός που σου δημιουργεί μια ανασφάλεια στις σχέσεις σου. Μέχρι και τις 7/2 ίσως βάλεις πολλά άτομα στο στόχαστρο και αναρωτηθείς αν πρέπει να αποκοπείς από ένα αρνητικό περιβάλλον, ή αν πρέπει να κάνεις γενικότερα κάποιες σημαντικές αλλαγές στη ζωή σου. Για παράδειγμα ίσως σου δημιουργηθεί η επιθυμία να αναζητήσεις την τύχη σου σε μια άλλη χώρα που σου προσφέρει περισσότερες προοπτικές, για να επιτευχθεί όμως αυτό, θα πρέπει να ξεπεράσεις αρκετά εμπόδια. Η Αφροδίτη που επιστρέφει σε ορθή πορεία την ίδια μέρα, μπορεί να σου φέρει αρκετές πληροφορίες γύρω από τα θέματα που σε ενδιαφέρουν. Η διέλευση του Ερμή από τους Ιχθείς από τις 31/1 μέχρι και τις 12/2 ευνοεί ιδιαίτερα την αισθηματική σου ζωή και μπορεί να οδηγήσει στην επισημοποίηση μιας σχέσης ή σε μια νέα ερωτική ιστορία.\nΑγαπητέ Τοξότη, ο κυβερνήτης σου Δίας σχηματίζει για άλλη μια φορά αντίθεση με τον Πλούτωνα στις 31/1 και σε φέρνει αντιμέτωπο με οικονομικά προβλήματα που χρειάζονται άμεση τακτοποίηση. Παρά το γεγονός ότι η ορθή πορεία της Αφροδίτης μπορεί να αυξήσει τα έσοδά σου, δεν θα πρέπει να παρασυρθείς σε σπατάλες, ειδικά αν υπάρχουν χρέη και οφειλές που έχουν προτεραιότητα. Από τις 31/1 επίσης ο Ερμής περνάει στο ζώδιο των Ιχθύων και τον τέταρτο οίκο του ηλιακού σου ωροσκοπίου και στρέφει το ενδιαφέρον σου στο σπίτι και το οικογενειακό σου περιβάλλον. Μέχρι και τις 12/2 μπορείς να αναζητήσεις μια νέα στέγη – αν το επιθυμείς – να σκεφτείς την συμβίωση με τον αγαπημένο σου ή ακόμα και την δημιουργία της δικής σας οικογένειας. Τέλος, δεν αποκλείεται να ασκήσεις μια επαγγελματική δραστηριότητα μέσα από το χώρο του σπιτιού σου.\nΦίλε Αιγόκερε, στις 31/1 ο Πλούτωνας που βρίσκεται στο ζώδιό σου, σχηματίζει για άλλη μια φορά αντίθεση με τον Δία και αναδεικνύει τα προβλήματα που υπάρχουν στις προσωπικές σου σχέσεις. Αν μάλιστα μέχρι τώρα παρέβλεπες κάποια παραπτώματα ή ανέβαλες τις αποφάσεις σου, τώρα με την ταυτόχρονη ορθή πορεία της Αφροδίτης, θα καταλάβεις ότι είναι η στιγμή να πάρεις την κατάσταση στα χέρια σου. Ο χωρισμός φυσικά δεν είναι η μόνη λύση, αφού μια σχέση που πραγματικά βασίζεται σε γερά θεμέλια, μπορεί να πάρει μια καλύτερη πορεία μετά την λύση κάποιων προβλημάτων. Στις 31/1 επίσης ο Ερμής περνάει στο ζώδιο των Ιχθύων στο οποίο θα παραμείνει μέχρι και τις 12/2, γεγονός που θα βελτιώσει την επικοινωνιακή σου ικανότητα και θα σε βοηθήσει να κάνεις ουσιαστικές συζητήσεις ή να κλείσεις κάποιες σημαντικές συμφωνίες. Ο Ερμής επίσης επιφυλάσσει νέες γνωριμίες σε όσους από εσάς είστε ελεύθεροι.\nΑγαπητέ Υδροχόε, η αντίθεση Δία – Πλούτωνα που αποκορυφώνεται για άλλη μια φορά στις 31/1, ενεργοποιεί τον άξονα της υγείας και της εργασίας σου και συνιστά αυξημένη προσοχή μέχρι και τις 7/2. Ενώ δεν θα πρέπει να παραμελήσεις τα καθήκοντά σου, καλό θα είναι να μην υπερεκτιμήσεις τις αντοχές σου και υπερβείς τα όρια. Η ορθή πορεία της Αφροδίτης την ίδια μέρα, σηματοδοτεί μια σημαντική υποστήριξη από το οικογενειακό σου περιβάλλον σε κάθε θέμα που σε απασχολεί, που θα αποδειχθεί καθοριστική. Επιπλέον, μπορείς τώρα να επιδιώξεις την βελτίωση των οικονομικών σου, αφού η διέλευση του Ερμή από τον δεύτερο οίκο του ηλιακού σου ωροσκοπίου από τις 31/1 μέχρι και τις 7/2 μπορεί να σου φέρει κέρδη από πολλαπλές και διαφορετικές πηγές.\nΦίλε Ιχθύ, η αντίθεση που σχηματίζει ο παραδοσιακός σου κυβερνήτης Δίας με τον Πλούτωνα στις 31/1, θα σου δώσει την ευκαιρία να ξεκαθαρίσεις τους στόχους και τις φιλοδοξίες σου και να σταματήσεις να ασχολείσαι με θέματα ή και άτομα που πιστεύεις ότι δεν σου προσφέρουν τίποτα πια. Έτσι, τις επόμενες μέρες και μέχρι και τις 7/2, ίσως προχωρήσεις σε σημαντικές αλλαγές, αφού και η επιστροφή της Αφροδίτης σε ορθή πορεία σε βοηθά να πάρεις τις σωστές αποφάσεις για το μέλλον σου. Εξάλλου και η είσοδος του Ερμή στο δικό σου ζώδιο από τις 31/1 θα παίξει ένα σημαντικό ρόλο, καθώς θα σε παροτρύνει να ασχοληθείς περισσότερο με τις προσωπικές ανάγκες σου και να εντείνεις τις προσπάθειές σου για την αυτοβελτίωσή σου. Θετικές εξελίξεις αναμένονται και στον αισθηματικό τομέα μέχρι και τις 12/2.\nAstroProvlepsis - Rena Mentaki 8:40 π.μ. Η ΟΨΗ ΤΗΣ ΕΒΔΟΜΑΔΑΣ Leave a Comment Read More›\nΣτις 30 Ιανουαρίου και ώρα 23.38 σχηματίζεται η Νέα Σελήνη στον Υδροχόο. Πρόκειται για μια ιδιαίτερα θετική Νέα Σελήνη, καθώς σχηματίζει εξάγωνο με τον κυβερνήτη του Υδροχόου τον Ουρανό, γεγονός που επιφυλάσσει ευχάριστες εκπλήξεις σε όλους. Έτσι, το επόμενο δεκαπενθήμερο, θα είμαστε περισσότερο κοινωνικοί αλλά και πιο εύστροφοι, γεγονός που θα μας βοηθήσει να βρούμε λύσεις σε προβλήματα που μας απασχολούν. Η συλλογική φύση του Υδροχόου και του Ουρανού, θα δημιουργήσει ομάδες που μπορούν να αγωνιστούν για ένα γενικότερο όφελος. Εξάλλου, η συγκεκριμένη Νέα Σελήνη εγκαινιάζει και την νέα χρονιά (του ξύλινου Αλόγου) στη Κινέζικη Αστρολογία, που σχετίζεται με νέα ξεκινήματα και καινοτομίες.\nΤα ζώδια που ευνοούνται περισσότερο από το καινούργιο φεγγάρι είναι τα ζώδια του Αέρα (Δίδυμοι, Ζυγοί και Υδροχόοι) καθώς και της Φωτιάς (Κριοί, Λέοντες, Τοξότες).\nΑγαπητέ Κριέ, η Νέα Σελήνη που διαμορφώνεται στις 30 Ιανουαρίου, σχηματίζει εξάγωνο με τον Ουρανό που βρίσκεται στο ζώδιό σου και σου επιφυλάσσει μεγάλες εκπλήξεις. Έτσι το επόμενο δεκαπενθήμερο, θα έχεις την ευκαιρία να διευρύνεις τον κοινωνικό σου κύκλο και να συναντήσεις άτομα με τα οποία θα ταιριάξεις απόλυτα. Καλό θα είναι να αποδεχτείς φιλικές προσκλήσεις, καθώς είναι πολύ πιθανό να γνωρίσεις άτομα που μπορούν να σε βοηθήσουν να πραγματοποιήσεις τους στόχους σου ή και να ανοίξουν νέες προοπτικές. Ένας έρωτας – σε περίπτωση που είσαι ελεύθερος – θα εξελιχθεί ραγδαία, ενώ δεν αποκλείεται μια φιλική σχέση να μετατραπεί σε ερωτική. Ευχάριστες αλλαγές θα σημειωθούν και στο οικογενειακό σου περιβάλλον.\nΑγαπητέ Ταύρε, στις 30 Ιανουαρίου διαμορφώνεται η Νέα Σελήνη στο μεσουράνημα του ηλιακού σου ωροσκοπίου που σχηματίζει θετική όψη με τον απρόβλεπτο Ουρανό. Το φαινόμενο αυτό θα επηρεάσει την καριέρα σου και μπορεί να σου φέρει μεγάλη άνοδο και προβολή ακόμα και μέσα από τυχαία γεγονότα. Ίσως μια πρωτοβουλία που θα πάρεις, μια μυστική συνάντηση ή μια άσχετη συζήτηση, καταλήξει προς όφελός σου χωρίς να το περιμένεις. Δεν αποκλείεται επίσης το στενό περιβάλλον σου ή η οικογένειά σου να σου δείξουν κάποιες νέες προοπτικές που δεν έχεις φανταστεί, οι οποίες θα σου αποφέρουν οφέλη. Στον αισθηματικό τομέα, ίσως είναι η κατάλληλη στιγμή να επισημοποιήσεις μια σημαντική σχέση, ενώ αν είσαι ελεύθερος, μια γνωριμία μέσα από το επαγγελματικό σου περιβάλλον, μπορεί να αποκτήσει σοβαρές προοπτικές.\nΑγαπητέ Δίδυμε, η Νέα Σελήνη που σχηματίζεται στις 30 Ιανουαρίου, μπορεί να σου προσφέρει σημαντικές εμπειρίες, καθώς πραγματοποιείται στο συμβατό ζώδιο του Υδροχόου και τον ένατο οίκο του ηλιακού σου ωροσκοπίου. Η θετική όψη που σχηματίζει με τον Ουρανό μπορεί να σε φέρει σε επαφή με άτομα από το εξωτερικό, με τα οποία θα δημιουργήσεις φιλικές σχέσεις και θα σου δείξουν νέες προοπτικές. Αν σκέφτεσαι να ξεκινήσεις ένα επιμορφωτικό σεμινάριο, η περίοδος αυτή θεωρείται ιδανική. Μια σημαντική βελτίωση θα υπάρξει και στα οικονομικά σου, καθώς η Σελήνη που κυβερνά τον δεύτερο οίκο του ωροσκοπίου σου, θα σου φέρει κέρδη από εκεί που δεν το περιμένεις. Αν είσαι ελεύθερος, προσπάθησε να βγεις περισσότερο το ερχόμενο δεκαπενθήμερο, καθώς αναμένεται μια σημαντική γνωριμία.\nΦίλε Καρκίνε, στις 30 Ιανουαρίου διαμορφώνεται η Νέα Σελήνη στον όγδοο οίκο του ηλιακού σου ωροσκοπίου, γεγονός που θα επηρεάσει τα οικονομικά σου – και κυρίως τις υποχρεώσεις σου προς τρίτους – καθώς και την ερωτική σου ζωή. Η θετική συμμετοχή του Ουρανού θα σε βοηθήσει να διεκπεραιώσεις οικονομικές εκκρεμότητες μέσα στο επόμενο δεκαπενθήμερο, αλλά και να αναθερμάνεις την σχέση σου με τον σύντροφό σου. Τα έσοδά σου θα αυξηθούν με έναν απρόσμενο τρόπο και καλό θα είναι να εκμεταλλευτείς αυτό το γεγονός προκειμένου να αποπληρώσεις κάποιες οφειλές. Η Νέα Σελήνη μπορεί να σε βοηθήσει επίσης να αναβιώσεις μια σχέση από το παρελθόν, και να βάλεις πιο υγιείς βάσεις για το μέλλον.\nΑγαπητέ Λέοντα, στις 30 Ιανουαρίου διαμορφώνεται η Νέα Σελήνη στο πολικό ζώδιο του Υδροχόου και ενεργοποιεί τον τομέα των σχέσεών σου. Έτσι, μέσα στο επόμενο δεκαπενθήμερο, ίσως αποφασίσεις να επισημοποιήσεις μια σοβαρή σχέση που υπάρχει στη ζωή σου, καθώς η θετική συμμετοχή του Ουρανού θα σε παροτρύνει να ξεκινήσεις μια καινούργια ζωή. Ακόμα και στην περίπτωση που είσαι ελεύθερος, μια νέα γνωριμία θα σε κάνει να σκεφτείς το ενδεχόμενο της συμβίωσης από την πρώτη στιγμή. Ευχάριστες εξελίξεις θα υπάρξουν και στον επαγγελματικό τομέα, όπου είναι πιθανό να ξεκινήσεις μια νέα συνεργασία, ή να δεχτείς μια πρόταση από το εξωτερικό, που θα αλλάξει τη πορεία της ζωής σου.\nΑγαπητέ Παρθένε, η Νέα Σελήνη που σχηματίζεται στις 30 Ιανουαρίου, ενεργοποιεί τον έκτο οίκο του ηλιακού σου ωροσκοπίου και υπόσχεται να σου φέρει καινούργιες επαγγελματικές προτάσεις μέσα στο επόμενο δεκαπενθήμερο. Αν είσαι τακτοποιημένος επαγγελματικά, ίσως αποφασίσεις κάποιες βελτιώσεις που θα σε ωφελήσουν, ενώ αν αναζητάς μια καινούργια εργασία, τώρα είναι η κατάλληλη περίοδος να επιδιώξεις συναντήσεις που υπόσχονται θετικά αποτελέσματα. Θετικές αλλαγές θα κάνεις και στην εμφάνισή σου, καθώς μπορείς τώρα να ακολουθήσεις ένα πρόγραμμα γυμναστικής ή νέες διατροφικές συνήθειες που θα έχουν ορατά αποτελέσματα. Επιπλέον, η θετική συμμετοχή του Ουρανού, θα σε βοηθήσει να κλείσεις κάποιες οικονομικές εκκρεμότητες που σου δημιουργούν άγχος.\nΦίλε Ζυγέ, στις 30 Ιανουαρίου διαμορφώνεται η Νέα Σελήνη στον ευνοϊκό πέμπτο του ηλιακού σου ωροσκοπίου, γεγονός που υπόσχεται ανέλπιστες εξελίξεις στην προσωπική σου ζωή. Το επόμενο δεκαπενθήμερο, η σχέση σου με τον σύντροφό σου θα πάρει μια ευχάριστη τροπή, χωρίς να αποκλείεται να προκύψει και μια εγκυμοσύνη που θα συσφίξει τον δεσμό σου με τον σύντροφό σου. Αν είσαι ελεύθερος, με τη θετική συμμετοχή του Ουρανού μπορείς να κάνεις μια αναπάντεχη γνωριμία που γρήγορα θα εξελιχθεί σε σχέση ζωής. Εύνοια θα υπάρξει και στον επαγγελματικό τομέα, όπου η αυξημένη δημιουργικότητά σου θα σε ανταμείψει με νέα έσοδα. Αν σκέφτεσαι την πιθανότητα μιας νέας συνεργασίας, το διάστημα αυτό είναι ιδανικό για να την ξεκινήσεις.\nΦίλε Σκορπιέ, η Νέα Σελήνη που διαμορφώνεται στις 30 Ιανουαρίου, επηρεάζει τον τομέα του σπιτιού και της οικογένειας και σου δίνει την δυνατότητα να κάνεις ευχάριστες αλλαγές μέσα στο επόμενο δεκαπενθήμερο. Αν σε απασχολεί μια μετακόμιση ή μια ανακαίνιση, αυτό το διάστημα μπορείς να την πραγματοποιήσεις με επιτυχία. Δεν αποκλείεται ακόμα να διαμορφώσεις έναν επαγγελματικό χώρο μέσα στο σπίτι σου και να ξεκινήσεις μια δραστηριότητα που θα σου αποφέρει κέρδος. Αν διατηρείς μια σοβαρή σχέση, αυτό το διάστημα ίσως σκεφτείς να ξεκινήσεις μια συμβίωση με τον αγαπημένο σου, που θα οδηγήσει με τον καιρό στην επισημοποίηση της σχέσης σας. Τέλος, αν ανήκεις στους αδέσμευτους Σκορπιούς, ίσως κάνεις μια σημαντική γνωριμία μέσα από τον χώρο της δουλειάς σου.\nΑγαπητέ Τοξότη, στις 30 Ιανουαρίου διαμορφώνεται η Νέα Σελήνη στον Υδροχόο και τον τρίτο οίκο του ηλιακού σου ωροσκοπίου που σχετίζεται με την επικοινωνία σου, το άμεσο περιβάλλον σου, και τα ταξίδια. Έτσι το επόμενο δεκαπενθήμερο, θα είναι αρκετά δραστήριο, αφού η θετική συμμετοχή του Ουρανού θα σου δώσει την ευκαιρία να οργανώσεις μικρές αποδράσεις με φίλους ή με τον σύντροφό σου, που θα σε ανανεώσουν. Αν είσαι ελεύθερος, το καινούργιο φεγγάρι σου επιφυλάσσει μια σημαντική γνωριμία που γρήγορα θα πάρει σοβαρές διαστάσεις. Θετικές εξελίξεις αναμένονται και στον επαγγελματικό τομέα, ειδικά αν είσαι ελεύθερος επαγγελματίας ή ασχολείσαι με καλλιτεχνικές δραστηριότητες, καθώς ο Ουρανός υπόσχεται να σου φέρει σημαντική προβολή.\nΦίλε Αιγόκερε, στις 30 Ιανουαρίου διαμορφώνεται η Νέα Σελήνη στον τομέα των οικονομικών σου που σχηματίζει θετική όψη με τον Ουρανό. Έτσι το επόμενο δεκαπενθήμερο, θα δεις τα οικονομικά σου να βελτιώνονται ενώ δεν αποκλείεται να αποκτήσεις και μια νέα πηγή εσόδων, που θα σου εξασφαλίσει ένα καλύτερο μέλλον. Κέρδη μπορεί επίσης να προέλθουν από την εκμετάλλευση κάποιου περιουσιακού σου στοιχείου, ή από ένα χόμπι που θα καλλιεργήσεις στο σπίτι σου για προσωπικό όφελος. Το γεγονός ότι η Σελήνη κυβερνά τον τομέα των σχέσεών σου, υπόσχεται εύνοια και στην αισθηματική σου ζωή όπου είναι πολύ πιθανό να αποφασίσεις να δημιουργήσεις την δική σου οικογένεια, ή – αν είσαι ελεύθερος – να δημιουργήσεις μια σοβαρή σχέση με ένα αξιόλογο άτομο.\nΑγαπητέ Υδροχόε, η Νέα Σελήνη πραγματοποιείται στις 30 Ιανουαρίου στο δικό σου ζώδιο και το γεγονός ότι σχηματίζει εξάγωνο με τον κυβερνήτη σου Ουρανό, εγγυάται θετικές εξελίξεις σε πολλούς τομείς της ζωής σου. Έτσι, το επόμενο δεκαπενθήμερο, μπορείς να υλοποιήσεις στόχους και επιθυμίες που έχεις στο μυαλό σου, αφού η τύχη θα βρίσκεται δίπλα σου για να υποστηρίξει τις όποιες προσπάθειές σου. Καλό θα είναι λοιπόν να αποφύγεις την αδράνεια και να προσπαθήσεις για το καλύτερο το ερχόμενο διάστημα. Το καινούργιο φεγγάρι, ευνοεί ιδιαίτερα τα επαγγελματικά σου όπου μπορείς να ξεκινήσεις μια νέα επικερδή δραστηριότητα, αλλά και την αισθηματική σου ζωή, καθώς τώρα μπορείς να επικοινωνήσεις πιο ουσιαστικά με τον σύντροφό σου, ή να κάνεις μια καθοριστική γνωριμία.\nΦίλε Ιχθύ, η Νέα Σελήνη διαμορφώνεται στις 30 Ιανουαρίου στον παρασκηνιακό δωδέκατο οίκο του ηλιακού σου ωροσκοπίου και προσφέρεται τόσο για χαλάρωση και ξεκούραση, όσο και για μια ενδοσκόπηση που θα σε βοηθήσει να χαράξεις τα επόμενα βήματά σου. Η θετική συμμετοχή του Ουρανού από τον τομέα των οικονομικών σου, μπορεί να σε βοηθήσει να αυξήσεις σημαντικά τα εισοδήματά σου, αρκεί να κάνεις τις κατάλληλες ενέργειες. Δεν αποκλείεται το επόμενο δεκαπενθήμερο να λύσεις κάποιους γρίφους που σε προβληματίζουν, γεγονός που θα σε βοηθήσει να αυξήσεις τα κέρδη σου. Η διαίσθησή σου μπορεί επίσης να παίξει ένα καθοριστικό ρόλο. Δεδομένου ότι η Σελήνη κυβερνά τον πέμπτο οίκο του ηλιακού σου ωροσκοπίου, εύνοια θα υπάρξει και στην προσωπική σου ζωή, όπου μπορείς τώρα να κάνεις μια σημαντική γνωριμία, ή να αποκαταστήσεις μια σχέση από το παρελθόν.\nAstroProvlepsis - Rena Mentaki 6:43 μ.μ. Η ΟΨΗ ΤΗΣ ΕΒΔΟΜΑΔΑΣ Leave a Comment Read More›\nΠροβλέψεις για την εβδομάδα από 25-31 Ιανουαρίου 2014\nΗ ΑΣΤΡΟΣΚΟΝΗ ΤΗΣ ΕΒΔΟΜΑΔΑΣ: ΝΕΑ ΣΕΛΗΝΗ ΣΤΟΝ ΥΔΡΟΧΟΟ.\nΟι πλανητικές όψεις της ερχόμενης εβδομάδας μας επιφυλάσσουν εκπλήξεις αλλά και εμπόδια. Στις 25/1 το τετράγωνο Ερμή-Κρόνου δημιουργεί προβλήματα στην επικοινωνία και τις μετακινήσεις, ενώ στις 29/1 το εξάγωνο Ήλιου-Ουρανού φέρνει νέες ευκαιρίες. Η Νέα Σελήνη στις 30/1 είναι ιδιαίτερα θετική και μας επιτρέπει να ανανεωθούμε και να βρούμε διεξόδους στα προβλήματά μας. Στην κινέζικη Αστρολογία εγκαινιάζει τη χρονιά του Αλόγου που σχετίζεται με νέα ξεκινήματα και καινοτομίες. Η αντίθεση Δία- Πλούτωνα στις 31/1, θα δημιουργήσει εντάσεις και ρήξεις κυρίως σε κοσμικό επίπεδο. Την ίδια μέρα η Αφροδίτη γυρίζει σε ορθή πορεία και βάζει τέλος σε συναισθηματικά και επαγγελματικά προβλήματα, ενώ ο Ερμής μπαίνει στο ζώδιο των Ιχθύων από όπου ενισχύει την διαίσθηση και την ευαισθησία μέχρι τις 13/2. Τα ζώδια του Αέρα (Δίδυμοι, Ζυγοί, Υδροχόοι) και της Φωτιάς (Κριοί, Λέοντες, Τοξότες) είναι τα πιο ευνοημένα της εβδομάδας.\nΗ Νέα Σελήνη που πραγματοποιείται στον αρμονικό Υδροχόο στις 30 Ιανουαρίου, ενεργοποιεί καταστάσεις που έχουν σχέση με το φιλικό και το κοινωνικό περιβάλλον. Είναι πιθανόν εξαιτίας ενός γεγονότος ή μιας κατάστασης να χρειαστεί να ασχοληθείτε περισσότερο με αυτούς τους τομείς. Με την αντίθεση Δία-Πλούτωνα στις 31 να είστε προσεκτικοί στις ενέργειες εκείνες που θα μπορούσαν να σας εκθέσουν ή να σας φέρουν αντιμέτωπους με συνεργάτες και εργοδότες. Με τον Ερμή στους Ιχθύς είναι πιθανό να έχετε περίεργα ακούσματα και συναντήσεις σε απρόσμενο χρόνο. Το ψυχολογικό σας «προφίλ» βελτιώνεται σταδιακά.\nΗ Νέα Σελήνη στις 30 του μήνα στο μεσουράνημα του ωροσκοπίου σας, ενεργοποιεί θέματα καριέρας. Αν ανήκετε στους ελεύθερους επαγγελματίες, μια καινούργια δραστηριότητα ίσως αποδειχτεί περισσότερο επικερδής από όσο πιστεύετε. Με την Αφροδίτη σε ορθή πορεία από τις 31/1 θα προβείτε σε ένα καινούργιο ξεκίνημα ή σε ανανέωση στη δουλειά σας, που φαίνεται να έχει θαυμάσια αποτελέσματα. Με τον Ερμή στους Ιχθύς όσοι ανήκετε στον υπαλληλικό τομέα αναμένεται να έχετε διαφοροποιήσεις στις εργασιακές συνθήκες ή με άτομα του επαγγελματικού περιβάλλοντός σας. Το κοινό στοιχείο και στις δύο περιπτώσεις θα είναι η αλλαγή.\nΘα πρέπει να είστε προσεκτικοί στις 25/1 με το τετράγωνο Ερμή-Κρόνου αφού όλα δείχνουν ότι κάποιες έκτακτες υποχρεώσεις αναμένεται να σας βγάλουν από το πρόγραμμά σας. Η Νέα Σελήνη στον αρμονικό Υδροχόο από τις 30 Ιανουαρίου και για τις επόμενες δεκαπέντε μέρες θα προωθεί τις υποθέσεις σας και θα δίνει περισσότερη έμφαση στα προσωπικά σας ζητήματα. Ο Ερμής στους Ιχθύς και στον τομέα της καριέρας σας, από τις 31/1 μέχρι τις 13/2 δίνει ακόμη μεγαλύτερη ανάγκη για ασφάλεια, που μπορεί να αποκτηθεί μέσα από διεργασίες που σχετίζονται με τα επαγγελματικά σας.\nΗ Νέα Σελήνη στις 30 του μήνα παράλληλα με την πορεία του Ήλιου από το χώρο του ηλιακού ωροσκοπίου σας που σχετίζεται με την ασφάλεια-μέσα στις επόμενες δεκαπέντε μέρες- αναμένεται να δημιουργήσει νέες ευκαιρίες σε οικονομικές συναλλαγές και συμφωνίες, ενώ η καθημερινότητά σας ομορφαίνει. Οτιδήποτε σχετίζεται με τα προαναφερθέντα, έρχεται στην επιφάνεια και παίρνει θετικές διαστάσεις. Με την επιστροφή της Αφροδίτης σε ορθή πορεία από τις 31/1 το σπίτι και οικογένεια θα σας προσφέρουν χαρά και διασκέδαση, ενώ με τον Ερμή στους Ιχθύς τα ταξίδια κρύβουν μια επιτυχία ή ένα ερωτικό σκίρτημα.\nΚαθώς η Νέα Σελήνη σχηματίζεται στον τομέα των σχέσεών σας, αρχίζετε να πιστεύετε ότι έχετε μπει σε μια από τις πιο δημιουργικές φάσεις της ζωής σας. Με τις κατάλληλες κινήσεις θα πιστωθείτε με επιτυχίες σε θέματα που σχετίζονται με το γάμο και την καριέρα σας. Η Αφροδίτη σε ορθή πορεία και ο Ερμής στους Ιχθύς από τις 31 δίνουν έμφαση στις επαγγελματικές και κοινωνικές επαφές, που θα βοηθήσουν πολύ τις επαγγελματικές υποθέσεις, δίνοντας ώθηση στα φιλόδοξα σχέδιά σας. Τα άστρα θα σας απαλλάξουν από εκκρεμότητες και θα ζωντανέψουν τα όνειρά σας!\nΜην προτρέχετε στις 25 του μήνα, καθώς το τετράγωνο του Ερμή με τον Κρόνο θα μπορούσε να εμποδίσει τα σχέδια σας. Η Νέα Σελήνη που σχηματίζεται στον Υδροχόο στις 30 Ιανουαρίου, ανοίγει ουσιαστικά έναν καινούργιο κύκλο που αφορά εκκρεμότητες σε θέματα οικονομικά, κοινωνικά, αισθηματικά και επαγγελματικά. Η καθημερινότητά σας αποκτά ιδιαίτερο ενδιαφέρον καθώς η Αφροδίτη σε ορθή πορεία από τις 31 φέρνει στην επιφάνεια σημαντικές υποθέσεις που αφορούν στα παραπάνω ζητήματα και σας δίνει πολλές δυνατότητες επιλογής. Την ίδια μέρα, ο Ερμής μπαίνει στους Ιχθύς και βοηθά σε σχέσεις και συνεργασίες.\nΗ Νέα Σελήνη στις 30/1 σας εξασφαλίζει την καλή τύχη, την ενέργεια και την ζωτικότητα που σας είναι απαραίτητα προκειμένου να αντιμετωπίσετε τα συσσωρευμένα επαγγελματικά και οικογενειακά προβλήματα που προκαλεί η αντίθεση Δία-Πλούτωνα στις 31. Η είσοδος του Ερμή στους Ιχθύς από τις 31/1 μέχρι τις 13/2, δημιουργεί ένα ευχάριστο κλίμα στον χώρο της εργασίας σας που σας βοηθά να είστε πιο αποδοτικοί. Η ορθή πορεία της δικής σας Αφροδίτης από τις 31/1 θα σας βοηθήσει να λύσετε τυχόν διαφορές σας με την οικογένειά σας και να επαναφέρετε τις ισορροπίες.\nΣτις 30/1 διαμορφώνεται η Νέα Σελήνη που ευνοεί σχέδια που σχετίζονται με το σπίτι και την οικογένειά σας. Η αντίθεση που σχηματίζει ο κυβερνήτης σας Πλούτωνας με τον Δία στις 31/1, συνιστά να προσέχετε τις συναναστροφές σας στο επαγγελματικό περιβάλλον και στην καθημερινότητά σας. Ωστόσο, με την ορθή πορεία της Αφροδίτης την ίδια μέρα, η διπλωματία σας, θα σας βοηθήσει να αποφύγετε εντάσεις και παγίδες. Από τις 31/1 μέχρι και τις 13/2 ο Ερμής θα βρίσκεται στο συμβατό ζώδιο των Ιχθύων από όπου θα σας βοηθήσει να τονώσετε την αισθηματική ζωή σας.\nΗ Νέα Σελήνη που διαμορφώνεται στις 30/1, κάνει πολύ ενδιαφέρουσα τη ζωή σας το ερχόμενο δεκαπενθήμερο, καθώς φέρνει νέες γνωριμίες, νέες ιδέες και νέες προοπτικές. Η αντίθεση Δία-Πλούτωνα στις 31/1 μπορεί να αποτελέσει ένα «σοκ» στα οικονομικά σας, ειδικά αν έχετε καθυστερημένες οφειλές. Ωστόσο με την ορθή πορεία της Αφροδίτης την ίδια μέρα και μέχρι τις 5/3, θα υπάρξει σημαντική βελτίωση και στις αποδοχές σας. Η παραμονή του Ερμή στον τέταρτο οίκο του ηλιακού ωροσκοπίου σας από τις 31/1 μέχρι και τις 13/2 είναι κατάλληλη για την αναμόρφωση του οικιακού σας χώρου.\nΣτις 30/1 διαμορφώνεται η Νέα Σελήνη στον τομέα των οικονομικών σας, που υπόσχεται να σας φέρει απρόσμενα έσοδα, χάρη στο εξάγωνο που σχηματίζει με τον Ουρανό. Οι σχέσεις σας ωστόσο απαιτούν προσοχή, καθώς η αντίθεση Δία-Πλούτωνα στις 31/1 θα σημάνει το οριστικό τέλος όσων δεσμών βρίσκονται σε οριακό σημείο. Αν αυτή η λύση είναι μονόδρομος, με την ορθή πορεία της Αφροδίτης την ίδια μέρα, θα αρχίσετε ήδη να νιώθετε απελευθερωμένοι και να προετοιμάζεστε για νέες περιπέτειες. Εξάλλου, η νέα θέση του Ερμή από τις 31/1 μέχρι και τις 12/2, υπόσχεται αξιόλογες γνωριμίες.\nΗ Νέα Σελήνη στο ζώδιό σας στις 30/1 σε εξάγωνο με τον κυβερνήτη σας Ουρανό, αποτελεί την καλύτερη εγγύηση όχι μόνο για το επόμενο δεκαπενθήμερο, αλλά για ολόκληρη τη χρονιά. Αυτό σημαίνει ότι οι συνθήκες βελτιώνονται και πλέον ο δρόμος σας είναι βατός. Καλό θα είναι βέβαια να μην το «παρακάνετε» καθώς η αντίθεση Δία–Πλούτωνα στις 31/1 ίσως εγκυμονεί κινδύνους για την υγεία σας, παρόλο που η ορθή πορεία της Αφροδίτης την ίδια μέρα, αποτελεί μια ισχυρή προστασία. Από τις 31/1 μέχρι και τις 13/2 αναμένεται σημαντική βελτίωση και στα οικονομικά σας.\nΗ Νέα Σελήνη που διαμορφώνεται στις 30/1, σηματοδοτεί μια περίοδο χαλάρωσης, όπου μπορείτε να απαλλαγείτε από τα βάρη που έχουν συσσωρευτεί, να εκτιμήσετε τις δυνατότητές σας και να προετοιμάσετε ένα καλύτερο μέλλον. Εξάλλου και η αντίθεση που σχηματίζει ο παραδοσιακός κυβερνήτης σας Δίας με τον Πλούτωνα στις 31/1 ίσως φρενάρει τα επαγγελματικά σας σχέδια που χρειάζονται χρόνο για να ωριμάσουν. Εκμεταλλευτείτε την ορθή πορεία της Αφροδίτης για να βρείτε τους κατάλληλους υποστηρικτές και να πάρετε πολύτιμες συμβουλές. Ο Ερμής στο ζώδιό σας από τις 31/1 μέχρι τις 13/2 προσθέτει ευχέρεια στην επικοινωνία.\nΕρμής τρίγωνο με Άρη τετράγωνο με Κρόνο\nΤο επόμενο διήμερο ο Ερμής πρωταγωνιστεί στο πλανητικό σκηνικό, αφού σχηματίζει δυο αρκετά ενδιαφέρουσες όψεις. Στις 24/1 – ώρα 16.57 – αποκορυφώνεται το τρίγωνο Ερμή – Άρη, ενώ λίγες ώρες αργότερα στις 25/1 και ώρα 13.56 το τετράγωνο Ερμή Κρόνου.\nΕρμής τρίγωνο με Άρη\nΗ πρώτη όψη είναι ιδιαίτερα θετική καθώς ο Ερμής από το ζώδιο του Υδροχόου, αυξάνει τη νοημοσύνη και βοηθά να συλλάβουμε έννοιες και ιδέες τις οποίες θα χρησιμοποιήσουμε για την κατάκτηση ενός ευρύτερου στόχου. Η συλλογική θέση του Υδροχόου, στοχεύει περισσότερο στο γενικότερο όφελος παρά στο προσωπικό, χωρίς βέβαια να αποκλείει και την επίτευξη μιας προσωπικής φιλοδοξίας. Από την άλλη ο Άρης από το ζώδιο του Ζυγού, ευνοεί την βελτίωση των σχέσεων καθώς και την δημιουργία νέων σχέσεων και συνεργασιών.\nΤα ζώδια που ευνοούνται περισσότερο από αυτή την όψη είναι τα ζώδια του Αέρα (Δίδυμοι, Ζυγοί και Υδροχόοι) καθώς και της Φωτιάς (Κριοί, Λέοντες, Τοξότες).\nΕρμής τετράγωνο με Κρόνο\nΣτις 25 Ιανουαρίου ο Ερμής σχηματίζει τετράγωνο με τον Κρόνο μια όψη που θα προκαλέσει σοβαρά προβλήματα τόσο στην επικοινωνία και τις μετακινήσεις όσο και σε εργασίες που απαιτούν συγκέντρωση και υπομονή. Προβλήματα θα υπάρξουν και σε οικονομικά θέματα που πιθανόν να επηρεάσουν μια μικρή ή μεγαλύτερη μάζα ανθρώπων. Σε προσωπικό επίπεδο καλό θα είναι να είμαστε λιγότερο επίμονοι και περισσότερο συμβιβαστικοί, ώστε να αποφευχθούν σοβαρές ρήξεις.\nΑγαπητέ Κριέ, στις 24 Ιανουαρίου ο κυβερνήτης σου Άρης διαμορφώνει τρίγωνο με τον Ερμή, γεγονός που σε βοηθά να αναπτύξεις μια καλύτερη επικοινωνία τόσο με το φιλικό σου περιβάλλον όσο και με τον σύντροφό σου. Η συμμετοχή σου σε κοινωνικές δραστηριότητες θα σου προσφέρει σημαντικά οφέλη και επιπλέον θα σε ψυχαγωγήσει. Αν μάλιστα είσαι αδέσμευτος ίσως σου φέρει και ένα νέο έρωτα που θα καλύψει το κενό σου. Αν σε ενδιαφέρει η προοπτική μιας συνεργασίας, ίσως αυτές τις μέρες συζητήσεις κάποιες σοβαρές προτάσεις. Ωστόσο, θα πρέπει να είσαι προσεκτικός όσον αφορά την διαχείριση των οικονομικών σου, καθώς την επόμενη μέρα (στις 25/1) ο Ερμής σχηματίζει τετράγωνο με τον Κρόνο και συνιστά να ρυθμίσεις τυχόν χρέη και οφειλές που σου δημιουργούν προβλήματα.\nΑγαπητέ Ταύρε, το τρίγωνο Ερμή – Άρη που διαμορφώνεται στις 24 Ιανουαρίου, θα έχει μια ευεργετική επιρροή τόσο στα επαγγελματικά σου όσο και στα οικονομικά σου. Έτσι, το επόμενο τριήμερο, είναι πιθανό να αποζημιωθείς για την μέχρι τώρα προσφορά σου, ή να λάβεις μια ευχάριστη είδηση σχετικά με μια νέα εργασία. Ευχάριστες εξελίξεις θα υπάρξουν και στην προσωπική σου ζωή, καθώς υπάρχει πιθανότητα να κάνεις μια σημαντική γνωριμία, ή να επισημοποιήσεις μια σοβαρή σχέση. Ωστόσο, αν διατηρείς μια ήδη προβληματική σχέση, καλό θα είναι να αποφύγεις τις εντάσεις αυτές τις μέρες, καθώς το τετράγωνο Ερμή – Κρόνου που διαμορφώνεται στις 25/1 θα δημιουργήσει ένα κλίμα ασυνεννοησίας στις σχέσεις σου, που θα σε στενοχωρήσει. Το μόνο που χρειάζεται ο σύντροφός σου αυτό το διάστημα είναι η επιβεβαίωση που θα τονώσει την αυτοπεποίθησή σου, γι’ αυτό προσπάθησε να του αφιερώσεις περισσότερο χρόνο.\nΑγαπητέ Δίδυμε, τις επόμενες μέρες ο κυβερνήτης σου Ερμής διαμορφώνει τρίγωνο με τον Άρη (στις 24/1) και τετράγωνο με τον Κρόνο (στις 25/1). Οι όψεις αυτές θα επηρεάσουν πολλούς τομείς της ζωής σου και θα σου δώσουν την ευκαιρία να βάλεις σε τάξη την προσωπική αλλά και την επαγγελματική σου ζωή. Αν διατηρείς μια σοβαρή σχέση, ίσως αποφασίσεις ότι ήρθε η ώρα να επισημοποιηθεί, ενώ δεν αποκλείεται να προκύψει και μια εγκυμοσύνη που θα σε οδηγήσει σ’ αυτή την απόφαση. Αν πάλι είσαι ελεύθερος, μια νέα γνωριμία θα σε συγκινήσει και θα αλλάξει σταδιακά τη ζωή σου. Το γεγονός ότι ο Ερμής βρίσκεται σε ένα απόλυτα συμβατό ζώδιο με το δικό σου, μειώνει αισθητά την αρνητική επιρροή του τετραγώνου που σχηματίζει με τον Κρόνο, καλό θα είναι όμως να προγραμματίσεις καλύτερα τον χρόνο σου, ώστε να μην εξαντλήσεις τον οργανισμό σου από τα αυξημένα επαγγελματικά σου καθήκοντα.\nΦίλε Καρκίνε, στις 24 Ιανουαρίου διαμορφώνεται το τρίγωνο Ερμή – Άρη, το οποίο θα προκαλέσει κάποιες αλλαγές στο οικογενειακό σου περιβάλλον και στα οικονομικά σου. Ήδη η παραμονή του Άρη στον τέταρτο οίκο του ηλιακού σου ωροσκοπίου, σου έχει δημιουργήσει αρκετά προβλήματα, τα οποία ίσως καταφέρεις να λύσεις αυτό το διάστημα. Αν έχεις στο μυαλό σου μια μετακόμιση, ή μια αγοραπωλησία μπορεί να ολοκληρωθεί με επιτυχία τις επόμενες μέρες. Ωστόσο, καλό θα είναι να είσαι περισσότερο επιφυλακτικός με το περιβάλλον σου και να αξιολογείς μόνος σου το κάθε στοιχείο. Το τετράγωνο Ερμή – Κρόνου που σχηματίζεται στις 25 του μήνα, μπορεί να σε «αναγκάσει» να πάρεις σοβαρές αποφάσεις για το μέλλον της προσωπικής σου ζωής. Αν λοιπόν διατηρείς μια σοβαρή σχέση, ίσως είναι καιρός να την επισημοποιήσεις. Αν πάλι είσαι ελεύθερος, μια νέα γνωριμία θα σε προβληματίσει σοβαρά.\nΑγαπητέ Λέοντα, στις 24 Ιανουαρίου ο Ερμής από τον τομέα των σχέσεών σου σχηματίζει τρίγωνο με τον Άρη, και σου δίνει την ευκαιρία να έρθεις πιο κοντά με τον σύντροφό σου, να αναπτύξεις μια ουσιαστική επικοινωνία μαζί του και να δημιουργήσεις ένα πιο στενό δεσμό μαζί του. Σε περίπτωση που είσαι ελεύθερος, αυτή η όψη, θα σου φέρει μια νέα γνωριμία που σίγουρα θα σε εντυπωσιάσει και θα αλλάξει όλη τη φιλοσοφία σου. Γενικότερα, οι γνωριμίες που θα κάνεις τις επόμενες μέρες, καθώς και οι συζητήσεις με άτομα που ήδη γνωρίζεις, μπορεί να αποδειχθούν καθοριστικές για την μελλοντική σου πορεία. Εκείνο που χρειάζεται προσοχή είναι το τετράγωνο Ερμή – Κρόνου που σχηματίζεται στις 25/1, το οποίο μπορεί να δημιουργήσει – για άλλη μια φορά – προβλήματα στο οικογενειακό σου περιβάλλον και τα οποία θα πρέπει να χειριστείς με απόλυτη κατανόηση.\nΑγαπητέ Παρθένε, ο κυβερνήτης σου Ερμής σχηματίζει δυο αντικρουόμενες όψεις το επόμενο διήμερο. Στις 24/1 το τρίγωνο με τον Άρη υπόσχεται σημαντική εύνοια στον οικονομικό τομέα και τα επαγγελματικά σου κι αυτό σημαίνει πώς οι ενέργειες που έχεις κάνει μέχρι τώρα θα εκτιμηθούν και θα ανταμειφθούν γενναιόδωρα. Αν μάλιστα ανήκεις στην κατηγορία των Παρθένων που αναζητούν μια καλύτερη εργασία, ίσως αυτές τις μέρες, βρεις αυτό που ανταποκρίνεται πλήρως στα πρότυπά σου. Όσο για το τετράγωνο που διαμορφώνεται στις 25/1, πιθανότατα δεν θα σου δημιουργήσει σοβαρά προβλήματα, αφού ο Κρόνος βρίσκεται σε μια ευνοϊκή θέση, ίσως όμως χρειαστεί να αφιερώσεις περισσότερο χρόνο και ενέργεια στη δουλειά σου. Καλό θα είναι επίσης να μην αναμιχθείς σε «κουτσομπολιά» με τους συναδέλφους σου, αφού όπως γνωρίζεις αργά ή γρήγορα όλα αποκαλύπτονται.\nΦίλε Ζυγέ, ο Άρης που βρίσκεται στο δικό σου ζώδιο, σχηματίζει στις 24 Ιανουαρίου τρίγωνο με τον Ερμή και σε βοηθάει να βάλεις σε εφαρμογή τα σχέδιά σου είτε αυτά αφορούν τα επαγγελματικά σου είτε την προσωπική σου ζωή. Το επόμενο τριήμερο, θα σου φέρει σημαντικές ευκαιρίες για να προβάλλεις τα ταλέντα σου και να βελτιώσεις τα οικονομικά σου. Επιπλέον, αν είσαι ελεύθερος, η όψη αυτή θα σου φέρει αξιόλογες γνωριμίες και στο χέρι σου είναι να ξεκινήσεις μια όμορφη ερωτική ιστορία. Ωστόσο, το τετράγωνο που διαμορφώνει ο Ερμής με τον Κρόνο στις 25/1, συνιστά να είσαι περισσότερο προσεκτικός με τα οικονομικά σου και να αποφύγεις σπατάλες που μπορεί να σε φέρουν σε δύσκολη θέση. Απόφυγε επίσης προστριβές με το οικογενειακό σου περιβάλλον.\nΦίλε Σκορπιέ, το τρίγωνο που διαμορφώνει ο Ερμής με τον παραδοσιακό σου κυβερνήτη Άρη στις 24/1, πρόκειται να σε κάνει περισσότερο ευαίσθητο και ίσως θελήσεις να αποστασιοποιηθείς για λίγο από κάποιες καταστάσεις, προκειμένου να σκεφτείς και να αξιολογήσεις τα γεγονότα. Η αυξημένη σου διαίσθηση σε συνδυασμό με τις πρόσφατες εμπειρίες σου θα σε βοηθήσουν να πάρεις τις σωστές αποφάσεις και να προχωρήσεις σε αλλαγές κυρίως στον επαγγελματικό τομέα, οι οποίες θα έχουν ως αποτέλεσμα την βελτίωση των οικονομικών σου. Ο Κρόνος που βρίσκεται για τελευταία χρονιά στο δικό σου ζώδιο, ήδη σε έχει ωριμάσει κι έτσι το τετράγωνο που θα σχηματίσει με τον Ερμή στις 25/1, απλά θα σου δώσει την ευκαιρία να «κατασταλάξεις» σε κάποιες αποφάσεις σου και να προγραμματίσεις τα επόμενα βήματά σου που θα σου εξασφαλίσουν την επιτυχία.\nΑγαπητέ Τοξότη, στις 24 Ιανουαρίου ο Ερμής διαμορφώνει τρίγωνο με τον Άρη, μια όψη που τονίζει το επικοινωνιακό σου ταλέντο και σε βοηθά να χειριστείς όλες τις υποθέσεις σου με τον καλύτερο τρόπο. Το επόμενο τριήμερο, η επιδίωξη της προσωπικής επιτυχίας θα σε απασχολήσει έντονα, και θα διαπιστώσεις ότι έχεις όλα τα προσόντα –αλλά και την τύχη- να την κατακτήσεις. Προσπάθησε λοιπόν να έρθεις σε επαφή με τα κατάλληλα άτομα και να διατυπώσεις τα επιχειρήματά σου που σίγουρα θα γίνουν αποδεκτά. Θετικά εξελίσσεται και η σχέση σου με τον σύντροφό σου, ενώ αν είσαι ελεύθερος, μια νέα γνωριμία μέσα από το φιλικό σου περιβάλλον, θα ανοίξει ένα νέο κεφάλαιο στη ζωή σου. Όσο για το τετράγωνο Ερμή – Κρόνου που διαμορφώνεται στις 25/1, δεν φαίνεται να σε απειλεί, αντίθετα, σου δίνει την ευκαιρία να σκεφτείς πιο ώριμα τα νέα δεδομένα.\nΦίλε Αιγόκερε, ο Άρης που βρίσκεται στο μεσουράνημα του ηλιακού σου ωροσκοπίου, σχηματίζει τρίγωνο με τον Ερμή στις 24/1 και σου δίνει την ευκαιρία να πραγματοποιήσεις τις προσωπικές φιλοδοξίες σου αλλά και να βελτιώσεις την κατάσταση των οικονομικών σου. Το επόμενο τριήμερο μπορεί να αποδειχθεί καθοριστικό για την επαγγελματική σου αναρρίχηση, ειδικά αν οι προσπάθειές σου το περασμένο διάστημα, είχαν επικεντρωθεί σ’ αυτό το θέμα. Η αύξηση των αποδοχών σου θα σου επιτρέψει να κάνεις και κάποιες απαραίτητες αλλαγές στο οικογενειακό σου περιβάλλον, ενώ δεν αποκλείεται να αναζητήσεις και μια νέα στέγη. Καλό θα είναι βέβαια να μην παρασυρθείς σε περιττά έξοδα, αφού το τετράγωνο που σχηματίζει ο κυβερνήτης σου Κρόνος με τον Ερμή στις 25/1 συνιστά προσοχή στην διαχείριση των οικονομικών σου καθώς επίσης και στις φιλικές συναναστροφές σου.\nΑγαπητέ Υδροχόε, ο Ερμής που βρίσκεται στο δικό σου ζώδιο, σχηματίζει τρίγωνο με τον Άρη και τετράγωνο με τον Κρόνο στις 24 και 25/1 αντίστοιχα. Οι όψεις αυτές μπορούν να φέρουν σημαντικές αλλαγές σε πολλούς τομείς της ζωής σου. Έτσι, το επόμενο τριήμερο, θα υπάρξουν ευχάριστες εξελίξεις στον αισθηματικό τομέα, καθώς θα πάρεις σοβαρές αποφάσεις για το μέλλον μιας σοβαρής σχέσης, ή – αν είσαι ελεύθερος - θα κάνεις μια αξιόλογη γνωριμία. Εύνοια υπάρχει και σε θέματα που σχετίζονται με το εξωτερικό, με νομικές υποθέσεις ή με σπουδές, τομείς που μπορεί να σου προσφέρουν σημαντικό όφελος. Όσον αφορά τα επαγγελματικά σου, το τετράγωνο Ερμή – Κρόνου, μπορεί να έχει αρνητικές επιπτώσεις μόνο στην περίπτωση που «αδιαφορείς» για την πρόοδό σου. Αντίθετα, αν ανήκεις στα άτομα που αγωνίζονται για ένα καλύτερο μέλλον, μάλλον ήρθε η ώρα να δικαιωθείς.\nΦίλε Ιχθύ, στις 24 Ιανουαρίου ο Ερμής σχηματίζει τρίγωνο με τον Άρη, μια όψη που ευνοεί περισσότερο τον εσωτερικό σου κόσμο και τις «παρασκηνιακές» δραστηριότητες. Έτσι, το επόμενο τριήμερο είναι κατάλληλο για να αξιολογήσεις κάποια γεγονότα και να χαράξεις μια στρατηγική που θα σου αποφέρει οικονομικά οφέλη. Οπωσδήποτε όμως θα πρέπει να κινηθείς με μυστικότητα προκειμένου να έχεις τα επιθυμητά αποτελέσματα. Η όψη αυτή μπορεί επίσης να σε βοηθήσει να αποκαταστήσεις μια σχέση που έχει κλονιστεί και να δημιουργήσεις νέες πιο γερές βάσεις. Το τετράγωνο Ερμή – Κρόνου που διαμορφώνεται στις 25/1, δεν αποτελεί σοβαρή απειλή, αφού ο Κρόνος βρίσκεται σε ένα συμβατό ζώδιο, ωστόσο καλό θα είναι να παραμείνεις συγκρατημένος προκειμένου να αποφύγεις εντάσεις με το οικογενειακό σου περιβάλλον ή με τον σύντροφό σου.\nAstroProvlepsis - Rena Mentaki 8:42 π.μ. Η ΟΨΗ ΤΗΣ ΕΒΔΟΜΑΔΑΣ Leave a Comment Read More›\nΠροβλέψεις για την εβδομάδα από 18-24 Ιανουαρίου 2014\nΗ ΑΣΤΡΟΣΚΟΝΗ ΤΗΣ ΕΒΔΟΜΑΔΑΣ: Ο ΥΔΡΟΧΟΟΣ ΚΑΙ Ο ΓΑΜΟΣ.\nΕίστε ανεξάρτητοι και δεν αποζητάτε τον γάμο, αφού νιώθετε ότι δεν μπορείτε να ταιριάξετε εύκολα με έναν άλλο άνθρωπο. Επιτρέπετε σε πολύ λίγους ανθρώπους να καταπατήσουν τον προσωπικό σας χώρο και αυτά είναι τα άτομα τα οποία συμμερίζονται τα καλλιτεχνικά και διανοητικά σας ενδιαφέροντα, ενώ ταυτόχρονα έχουν την ίδια αγάπη για την ελευθερία με εσάς. Υπάρχει τάση να παντρευτείτε μ’ ένα ισχυρό και εξουσιαστικό άτομο, κάποιον που ίσως να είναι η αντανάκλαση του εαυτού σας, αλλά αυτό ίσως σας οδηγήσει σε συγκρούσεις, αφού κανείς δεν θα είναι πρόθυμος να κάνει συμβιβασμούς. Το γόητρο του συντρόφου θα παίξει σημαντικό ρόλο στην επιλογή σας και αν μπορέσει να αναλάβει την ηγεσία, αφήνοντάς σας ελεύθερους να εκφράσετε τις διανοητικές σας ικανότητες, έχετε πολλές πιθανότητες να πετύχετε. Αγαπάτε το σπίτι σας και σας αρέσει να ασχολείστε με δραστηριότητες του σπιτιού, είτε μαγειρεύοντας, είτε εφευρίσκοντας δικά σας χόμπι.\nΜε την είσοδο του Ήλιου στο αρμονικό με το δικό σας ζώδιο του Υδροχόου, ενεργοποιούνται οι τομείς της φιλίας και των κοινωνικών επαφών σας. Σημαντικοί «σύμμαχοι» στηρίζουν τις επαγγελματικές προσδοκίες σας. Σε αυτό βοηθά και το αστρικό τρίγωνο ανάμεσα στον δικό σας κυβερνήτη Άρη και τον Ερμή στις 24/1 που αναδεικνύει τις προσπάθειες που έγιναν μέσα στο προηγούμενο διάστημα, αλλά και ο τρόπος προσέγγισης των υποθέσεων που άπτονται της εξέλιξης της καριέρας σας και των σημαντικών σχέσεών σας. Ξεχάστε τις δύσκολες στιγμές με συναδέλφους και συνεργάτες, που ανήκουν πλέον στο παρελθόν.\nΑπό τις 20 Ιανουαρίου και με την είσοδο του Ήλιου στον Υδροχόο επικεντρώνετε την προσοχή σας σε θέματα καριέρας, ξοδεύοντας μεγάλο δυναμικό σε επαγγελματικά ζητήματα. Οι σχέσεις και οι συνεργασίες σας είναι τομείς που χρειάζονται την παρουσία σας, ίσως όμως δεν έχετε τον απαραίτητο χρόνο για να ασχοληθείτε επιστάμενα. Αυτό είναι κάτι που συνεχίζει να σας το υπενθυμίζει ο Κρόνος, μέσα από τον αντίστοιχο οίκο του ωροσκοπίου σας. Με το τρίγωνο Ερμή-Άρη στις 24/1 πάθος «ξεχειλίζει» στις έντονες ερωτικές επαφές σας, αλλά και την εργασία σας, όπου αποκομίζετε νέα τρόπαια!\nΕυνοϊκότατη για τον αστερισμό σας η νέα θέση του Ήλιου στο φιλικό με το δικό σας ζώδιο του Υδροχόου. Αυτό το διάστημα είναι βοηθητικό στη διάγνωση των προβλημάτων στις σχέσεις και μεγεθυντικό στα επιμέρους λάθη σας. Ψάξτε για να βρείτε τι σας στερεί τη χαρά του έρωτα, της ζωής και διεκδικήστε την. Εάν η σχέση που έχετε σας ενδιαφέρει πραγματικά, τότε θα βρείτε τον τρόπο να την αναθερμάνετε. Το τρίγωνο του δικού σας Ερμή με τον Άρη στις 24 του μήνα σηματοδοτεί για εσάς μια πολύ τυχερή περίοδο.\nΗ μετακίνηση του Ήλιου στον Υδροχόο και τον όγδοο ηλιακό οίκο σας, σας ωθεί από τις 20 Ιανουαρίου μέχρι τις 18 Φεβρουαρίου να προχωρήσετε σε μια εσωτερική αναδιοργάνωση, έτσι ώστε να δείτε ξεκάθαρα τι επιθυμείτε πραγματικά και να απορρίψετε όλους όσοι σας κουράζουν ή σας καταπιέζουν. Το γεγονός αυτό βοηθά στην αποκατάσταση της ψυχικής σας ισορροπίας και κατ’ επέκταση στη γενικότερη βελτίωση των σημαντικών επαγγελματικών και αισθηματικών σχέσεών σας. Σταδιακή βελτίωση αναμένεται και στα οικονομικά σας. Από εδώ κι εμπρός θα καταφέρετε να αποπληρώσετε τις υποχρεώσεις σας χωρίς μεγάλα άγχη.\nΟ δικός σας κυβερνήτης, ο Ήλιος, με την είσοδό του στις 20 του μήνα στον πολικό Υδροχόο, μέχρι τις 18 Φεβρουαρίου διαφοροποιεί τα δεδομένα που υπάρχουν στις επαγγελματικές και αισθηματικές σας σχέσεις κορυφώνοντας, ουσιαστικά, γεγονότα σε επίπεδο σχέσεων που έχουν δρομολογηθεί εδώ και καιρό και αρνιόσασταν να τα αντικρούσετε ή να τα αντιμετωπίσετε. Η διέλευση αυτή σε συνδυασμό με τον Κρόνο, μέσα από γεγονότα και καταστάσεις «ξεγυμνώνει» τους ανθρώπους που ανήκουν στον άμεσο κύκλο σας ή τους απομακρύνει με ξαφνικό και αναπάντεχο τρόπο. Όλα πάντως γίνονται για το καλό σας!\nΟ Ήλιος με το πέρασμά του από τον Υδροχόο και τοn έκτο ηλιακό σας οίκο, τονίζει θέματα εργασίας και φυσικής κατάστασης. Οι ευθύνες και οι υποχρεώσεις θα είναι αυξημένες και η κούραση έντονη. Προσπαθήστε να μην υποτιμήσετε τα όρια της αντοχής σας, γιατί η πιθανότητα υπερκόπωσης δεν είναι αμελητέα. Είναι πολύ πιθανό στη διάρκεια του επταημέρου να νιώθετε καταβεβλημένοι, όμως δεν συντρέχει πραγματικός λόγος για ανησυχία. Ευτυχώς, ο δικός σας κυβερνήτης, ο Ερμής, σχηματίζει τρίγωνο με τον Άρη της ζωτικότητας στις 24 του μήνα. Φροντίστε να μη σκορπίζετε την ενέργειά σας.\nΟ Ήλιος περνά στο ζώδιο του Υδροχόου στις 20 του μήνα και εγκαινιάζει ένα μήνα γεμάτο απολαύσεις, χαρές και έρωτα. Η ικανοποίηση που θα νιώσετε στον συναισθηματικό τομέα, θα έχει ως αποτέλεσμα να μεγαλουργήσετε και στα επαγγελματικά σας. Όσοι μάλιστα είστε ελεύθεροι επαγγελματίες ή καλλιτέχνες, θα δείτε τα κέρδη σας να αυξάνονται κατακόρυφα αυτό το διάστημα. Το τρίγωνο που σχηματίζει ο Άρης από το ζώδιό σας με τον Ερμή στις 24/1, θα διασφαλίσει την σταθερότητα στα οικονομικά σας και παράλληλα θα φέρει ένα μεγάλο έρωτα σε όσους είστε αδέσμευτοι.\nΗ διέλευση του Ήλιου από το ζώδιο του Υδροχόου από τις 20/1 μέχρι και τις 18/2, σηματοδοτεί μια πολυάσχολη περίοδο με πολλές επισκέψεις και ακόμα πιο πολλές δραστηριότητες στο χώρο του σπιτιού σας. Το διάστημα αυτό είναι κατάλληλο για να ασχοληθείτε με τη διακόσμηση, να αναζητήσετε μια νέα στέγη, καθώς επίσης και να βελτιώσετε τις σχέσεις με τα μέλη της οικογένειάς σας. Με το τρίγωνο Ερμή-Άρη που διαμορφώνεται στις 24/1, ίσως νιώσετε την ανάγκη να αναζητήσετε φίλους από το παρελθόν ή προσπαθήσετε να αναζωπυρώσετε μια σχέση που έχει κλονιστεί.\nΣτις 20/1 ο Ήλιος περνά στο ζώδιο του Υδροχόου στο οποίο θα παραμείνει μέχρι και τις 18/2. Το διάστημα αυτό είναι κατάλληλο για να ξεκινήσετε επιμορφωτικά σεμινάρια, να συλλέξετε ενδιαφέρουσες πληροφορίες ή να επικοινωνήσετε με συγγενείς που βρίσκονται μακριά. Τα ταξίδια -έστω και σύντομα- θα σας προσφέρουν σημαντικές εμπειρίες, ενώ οι γνωριμίες που θα κάνετε θα αποδειχθούν σημαντικές στο μέλλον. Το τρίγωνο Ερμή-Άρη που διαμορφώνεται στις 24, είναι ιδανικό για επαγγελματικές συζητήσεις και συμφωνίες που θα σας επιτρέψουν να προβάλλετε τις ικανότητές σας, καθώς επίσης και για την επισημοποίηση μιας σοβαρής σχέσης.\nΜε την είσοδο του Ήλιου στον τομέα των οικονομικών σας από τις 20/, η ανάγκη να δημιουργήσετε περισσότερη ασφάλεια στη ζωή σας και ειδικότερα στα οικονομικά σας, γίνεται περισσότερο αισθητή, γεγονός που επικεντρώνει το ενδιαφέρον σας στην βελτίωση των εισοδημάτων σας. Οι προσπάθειές σας μπορεί να γίνονται με αργά και σταθερά βήματα, -αφού σαν γήινο ζώδιο αντιλαμβάνεστε το εφικτό από το ανέφικτο- έτσι όμως θα αποκομίσετε τα θετικά αποτελέσματα που θα είναι μόνιμα και διαρκή χωρίς σκαμπανεβάσματα. Εξάλλου, το τρίγωνο Ερμή-Άρη στις 24/1 αποτελεί την καλύτερη εγγύηση για ένα ανέφελο μέλλον.\nΣτις 20/1 ο Ήλιος περνά στο ζώδιό σας και εγκαινιάζει την εποχή των γενεθλίων σας. Αυτό σημαίνει ότι έχετε την «τιμητική» σας και δικαίως μπορείτε να το ρίξετε λίγο έξω. Παράλληλα όμως θα πρέπει να ξέρετε ότι τώρα ξεκινά ένας νέος προσωπικός κύκλος για σας, γι’ αυτό καλό είναι να σκεφτείτε τις αλλαγές που θέλετε να κάνετε στη ζωή σας και να αρχίσετε να προετοιμάζετε το έδαφος. Ο Άρης αποτελεί έναν ισχυρό σύμμαχο, ενώ το τρίγωνο που σχηματίζει με τον Ερμή από το ζώδιό σας στις 24/1, εγγυάται την απόλυτη επιτυχία.\nΗ είσοδος του Ήλιου στον Υδροχόο από τις 20/1, αποτελεί μια «προειδοποίηση» να χαλαρώσετε τους ρυθμούς σας και να αφιερώσετε περισσότερο χρόνο στον εαυτό σας, καθώς οι προσπάθειές σας αυτό το διάστημα, όχι μόνο δεν θα έχουν αποτελέσματα, αλλά θα αποδυναμώσουν και τον οργανισμό σας. Τυχόν οικονομικές εκκρεμότητες, χρέη και οφειλές, καλό θα είναι να διευθετηθούν στις 24/1, με το τρίγωνο Ερμή-Άρη. Όσον αφορά στα νέα ξεκινήματα που ονειρεύεστε, μελετήστε τα τώρα, ώστε να είστε έτοιμοι να τα εφαρμόσετε με την είσοδο του Ήλιου στο δικό σας ζώδιο από τις 18/2.\nΔίας αντίθεση με Πλούτωνα - Ερμής στους Ιχθείς - Α...\nΠροβλέψεις για την εβδομάδα από 25-31 Ιανουαρίου 2...\nΠροβλέψεις για την εβδομάδα από 18-24 Ιανουαρίου 2...\nΠανσέληνος στον Καρκίνο - Αφροδίτη τετράγωνο με Άρ...\nΠροβλέψεις για την εβδομάδα από 11-17 Ιανουαρίου 2...


Ομάδα Εθνικής Ευθύνης - ΤΑ ΝΕΑ\ntanea.gr > Ομάδα > Ομάδα Εθνικής Ευθύνης\nΟμάδα Εθνικής Ευθύνης\nTANEA Team 16 Ιουλίου 2012 | 01:23\nΗ εθνική ομάδα των Νέων μπορεί να ηττήθηκε (1-0) από την ανώτερη Ισπανία, όμως έδειξε ποδοσφαιρικές αρετές που αποτελούν σημαντικό εχέγγυο για το μέλλον. Ηταν μια Ομάδα Εθνικής Ευθύνης!\nΓια τις μικρές εθνικές ομάδες η Ισπανία αποδείχθηκε - για 3η φορά στην Ιστορία, μετά το 1998 για τις Ελπίδες και το 2007 για τους Νέους - ανυπέρβλητο εμπόδιο. Το τελικό σφύριγμα της λήξης από τον Ολλανδό διαιτητή Ντάνι Μακέλι, βρήκε τους νεαρούς έλληνες διεθνείς απογοητευμένους. Οι ποδοσφαιριστές του Κώστα Τσάνα δεν μπόρεσαν να συγκρατήσουν τα δάκρυά τους, αφού δεν κατάφεραν να κατακτήσουν την πολυπόθητη κούπα του πρωταθλητή Ευρώπης.\nΤο όμορφο ταξίδι της Εθνικής Νέων στα γήπεδα της Εσθονίας δεν είχε το αποτέλεσμα που περίμεναν τόσο οι παίκτες και το τεχνικό τιμ της ομάδας όσο και οι έλληνες φίλαθλοι. Αυτό που μένει όμως, είναι το γεγονός ότι στη διάρκεια του τουρνουά οι διεθνείς έδειξαν πως διαθέτουν το ταλέντο, τη δύναμη, το πάθος, αλλά και την αγωνιστική διάθεση προκειμένου να πρωταγωνιστήσουν στο ελληνικό ποδόσφαιρο τα επόμενα χρόνια. Στοιχεία εξαιρετικά σημαντικά δεδομένου ότι το άθλημα - ακολουθώντας την ελληνική κοινωνία - έχει μπει σε μια βαθιά κρίση χωρίς να φαίνεται στον ορίζοντα κάποια διέξοδος.\nΟι νεαροί ποδοσφαιριστές της Ισπανίας «έβγαλαν» μέσα στο τερέν όλο το ταλέντο και το αγωνιστικό πρόσωπο της μεγάλης εθνικής τους ομάδας, με παιχνίδι κατοχής, πολλές πάσες και αρκετές επικίνδυνες καταστάσεις μπροστά στην αντίπαλη εστία.\nΑπέναντι σε αυτό το παιχνίδι των Ισπανών, η ελληνική εθνική ομάδα έδειξε πως δεν μπορεί να λειτουργήσει με τρόπο τέτοιο ώστε να καταφέρει να επιβληθεί. Είναι χαρακτηριστικό ότι στο 90λεπτο, οι Νέοι έκαναν μια καλή ευκαιρία όλη κι όλη, με την κεφαλιά του Κατίδη στο 33'.\nΑπό εκεί και πέρα το ελληνικό συγκρότημα έδειξε ότι δεν είχε ρυθμό και δεν κατάφερε να ακολουθήσει τους - ανώτερους κατά γενική ομολογία - Ισπανούς, τους οποίους ίσως και να φοβήθηκε υπερβολικά.\nΠαρ' όλα αυτά, η Εθνική Νέων θα μπορούσε να πάει το παιχνίδι στην παράταση, αλλά στη φάση του 80', ο Χεσέ Ροντρίγκεθ βρέθηκε αμαρκάριστος στην περιοχή του Διούδη και διαμόρφωσε το τελικό 1-0.\nΟ Σωκράτης Διούδης ήταν από τους μεγάλους πρωταγωνιστές της ελληνικής ομάδας. Στο 56' αλλοίωσε το σουτ του Καμπάνια, το οποίο κατέληξε στο οριζόντιο δοκάρι, ενώ ακολούθησε εξαιρετική διπλή απόκρουση πρώτα με το πόδι σε σουτ του Χεσέ Ροντρίγκεθ και στη συνέχεια με τα χέρια στην προσπάθεια του Ντεουλοφέου.\n«Εσείς είστε το μέλλον» έγραψαν στο συγχαρητήριο τηλεγράφημά τους στους νεαρούς παίκτες αλλά και τον Κώστα Τσάνα, οι παίκτες της Εθνικής Ανδρών, ενώ ο πρόεδρος της ΕΠΟ Σοφοκλής Πιλάβιος τόνισε μεταξύ άλλων πως «όλη η Ελλάδα είναι υπερήφανη για τα παιδιά της. Για εμάς είναι νικητές και το μέλλον τούς ανήκει».\nΙΣΠΑΝΙΑ: Κέπα, Χόνι, Ραμάλιο, Ντέρικ, Γκριμάλντο, Ολιβερ, Καμπάνια, Σούσο (71' Σουάρεθ), Χεσέ Ροντρίγκεθ (90'+1 Μπερνάτ), Ντεουλοφέου (84' Χουάνμι), Πάκο.\nΕΛΛΑΔΑ: Διούδης, Μαρινάκης, Κουρμπέλης, Μπουγαΐδης, Σταφυλλίδης, Μπάλας, Φουρλάνος (85' Μπακασέτας), Γιαννιώτας, Κατίδης (89' Μπουχαλάκης), Μαυρίας, Διαμαντάκος (46' Λυκογιάννης).


Καιρός: Πού θα χτυπήσει σήμερα η «Θάλεια» (ΦΩΤΟ+VIDEOS) - 06/08 08:16 : aek365\nΠέμπτη 06 ΑΥΓ 2020 - 08:16 0 ΣΧΟΛΙΑ\nΘεομηνία σε Μακεδονία, Ήπειρο, Θεσσαλία την Τετάρτη\nΣταθερός... στην αστάθεια θα παραμείνει τα επόμενα 24ωρα ο καιρός στην Ελλάδα, ενώ το Σαββατοκύριακο τα φαινόμενα αναμένεται να «κατέβουν» χαμηλότερα και να είναι αρκετά έντονα σε ορισμένες περιοχές. Την Τετάρτη καταγράφηκαν έντονα φαινόμενα σε Μακεδονία, Θεσσαλία και Ήπειρο, με χιλιάδες κεραυνούς και πλημμήρες σε πολλές περιοχές.\nΠιο συγκεκριμένα, η κακοκαιρία «Θάλεια» έδωσε 9900 κεραυνοί, οι οποίοι καταγράφηκαν στη Βορειοδυτική Ελλάδα από το σύστημα «ΖΕΥΣ» του Εθνικού Αστεροσκοπείου Αθηνών έως το απόγευμα της Τετάρτης 5 Αυγούστου.\nΧωρίς ρεύμα έμεινε για περίπου μια ώρα ο νομός Πιερίας, ενώ η ηλεκτροδότηση αποκαταστάθηκε λίγο μετά τις 10 το βράδυ. Όσο διήρκησε η διακοπή ρεύματος ήταν κλειστές οι σήραγγες του Πλαταμώνα και στα δύο ρεύματα της εθνικής οδού Αθηνών και η κυκλοφορία διεξαγόταν από την παλαιά εθνική οδό.\nΤα ακραία φαινόμενα εκδηλώθηκαν με ιδιαίτερη ένταση, κυρίως, στη Δυτική Μακεδονία. Ειδικά η Κοζάνη, η Καστοριά και η Φλώρινα, επλήγησαν από ισχυρή χαλαζόπτωση, που προκάλεσε έντονα κυκλοφοριακά προβλήματα, αλλά και ατυχήματα.\nΤροχαίο ατύχημα με νταλίκα στην Εγνατία Οδό, στο δρόμο Κοζάνης – Βέροιας, σημειώθηκε μετά τις 20:45 το βράδυ της Τετάρτης. Στην περιοχή επικρατούσε σφοδρή καταιγίδα, ενώ σχηματίστηκαν και ουρές οχημάτων.\nΓια σήμερα Πέμπτη, προβλέπεται στα δυτικά, τα κεντρικά και τη Μακεδονία, άστατος καιρός με τοπικές βροχές και σποραδικές καταιγίδες, οι οποίες κατά τόπους θα είναι ισχυρές στα νησιά του Ιονίου, τη Μακεδονία, τη Θεσσαλία και τη Στερεά, κυρίως τις μεσημβρινές και απογευματινές ώρες. Στην υπόλοιπη χώρα γενικά αίθριος καιρός με λίγες τοπικές νεφώσεις. Οι άνεμοι θα πνέουν με ένταση 3 με 5 μποφόρ. Η θερμοκρασία θα σημειώσει πτώση στα δυτικά, τα κεντρικά και τα βόρεια.\nΚαιρός: Στα νησιά του Ιονίου και βαθμιαία στην Ήπειρο και τη δυτική Στερεά νεφώσεις με τοπικές βροχές και σποραδικές καταιγίδες. Τα φαινόμενα θα είναι κατά τόπους ισχυρά στην Ήπειρο και το πρωί πρόσκαιρα στο βόρειο Ιόνιο, αλλά το βράδυ θα σταματήσουν.\nΚακοκαιρία και έντονα φαινόμενα στην Παρασκευή\nΤην Παρασκευή αναμένονται στα δυτικά, τα κεντρικά και τα βόρεια, άστατος καιρός με τοπικές βροχές και σποραδικές καταιγίδες, οι οποίες κατά τόπους θα είναι ισχυρές και θα συνοδεύονται από χαλαζοπτώσεις και πρόσκαιρα από ισχυρούς ανέμους, στην ανατολική Στερεά, την Εύβοια, τις Σποράδες, την κεντρική Μακεδονία, τη Θεσσαλία και τις μεσημβρινές και απογευματινές ώρες στα υπόλοιπα ηπειρωτικά εκτός της Θράκης. Στην υπόλοιπη χώρα λίγες παροδικές νεφώσεις. Οι άνεμοι θα πνέουν από βόρειες διευθύνσεις 3 με 5 και στο Αιγαίο τοπικά 6 μποφόρ. Η θερμοκρασία θα σημειώσει πτώση στα ανατολικά και τα νότια.\nΒροχές και καταιγίδες και το Σάββατο\nΤο Σάββατο αναμένεται στο Ιόνιο και τα ηπειρωτικά άστατος καιρός με τοπικές βροχές και σποραδικές καταιγίδες κατά τόπους ισχυρές, κυρίως στα ανατολικά ηπειρωτικά, την Εύβοια και τις Σποράδες. Στην υπόλοιπη χώρα λίγες παροδικές νεφώσεις με τοπικούς όμβρους, κυρίως τις μεσημβρινές και απογευματινές ώρες στην Κρήτη. Οι άνεμοι θα πνέουν από βόρειες διευθύνσεις 3 με 5 και στο Αιγαίο 6 μποφόρ. Η θερμοκρασία δεν θα σημειώσει αξιόλογη μεταβολή.\n9900 κεραυνοί καταγράφηκαν στη Βορειοδυτική Ελλάδα από το σύστημα «ΖΕΥΣ» του Εθνικού Αστεροσκοπείου Αθηνών έως το απόγευμα της Τετάρτης 5 Αυγούστου\nΤροχαίο ατύχημα με νταλίκα στην Εγνατία Οδό, στο δρόμο Κοζάνης – Βέροιας\nΕλάχιστη και μέγιστη θερμοκρασία για Πέμπτη 6 Αυγούστου\nΕλάχιστη και μέγιστη θερμοκρασία για Παρασκευή 7 Αυγούστου\nΕλάχιστη και μέγιστη θερμοκρασία για Σάββατο 8 Αυγούστου


Ovitrelle 250 μικρογραμμάρια/0,5 ml ενέσιμο διάλυμα σε προγεμισμένη σύριγγα - PDF\nDownload "Ovitrelle 250 μικρογραμμάρια/0,5 ml ενέσιμο διάλυμα σε προγεμισμένη σύριγγα"\n1 1. ΟΝΟΜΑΣΙΑ ΤΟΥ ΦΑΡΜΑΚΕΥΤΙΚΟΥ ΠΡΟΪΟΝΤΟΣ Ovitrelle 250 μικρογραμμάρια/0,5 ml ενέσιμο διάλυμα σε προγεμισμένη σύριγγα 2. ΠΟΙΟΤΙΚΗ ΚΑΙ ΠΟΣΟΤΙΚΗ ΣΥΝΘΕΣΗ Χοριακή γοναδοτροπίνη άλφα* 250 μικρογραμμάρια σε 0,5 ml (ισοδύναμα με περίπου 6500 IU) Έκδοχα: 27,3 mg μαννιτόλη, 0,05mg πολοξαμερές 188, 0,1 mg, μεθειονίνη L- *Παρασκευάζεται με την τεχνολογία ανασυνδυασμένου DNA σε CHO Για τον πλήρη κατάλογο των εκδόχων, βλ. παράγραφο ΦΑΡΜΑΚΟΤΕΧΝΙΚΗ ΜΟΡΦΗ Ενέσιμο διάλυμα. Καθαρό διαυγές διάλυμα. Το ph του διαλύματος είναι 7,0 ± 0,3, οσμωμοριακότητα mosm/l 4. ΚΛΙΝΙΚΕΣ ΠΛΗΡΟΦΟΡΙΕΣ 4.1 Θεραπευτικές ενδείξεις Το Οvitrelle ενδείκνυται για τη θεραπεία: Γυναικών που υποβάλλονται σε ελεγχόμενη διέγερση ωοθηκών πριν τις τεχνικές υποβοηθούμενης αναπαραγωγής όπως η in vitro γονιμοποίηση (IVF): Το Οvitrelle χορηγείται για την πρόκληση της τελικής ωρίμανσης των ωοθυλακίων και της ωχρινοποίησης μετά τη διέγερση της ανάπτυξης των ωοθυλακίων, Ανωοθυλακιορρηκτικών ή ολιγο-ωοθυλακιορρηκτικών γυναικών: Το Οvitrelle χορηγείται για την πρόκληση της ωοθυλακιορρηξίας και της ωχρινοποίησης σε ανωοθυλακιορρηκτικές και ολιγοωοθυλακιορρηκτικές ασθενείς μετά τη διέγερση της ανάπτυξης των ωοθυλακίων. 4.2 Δοσολογία και τρόπος χορήγησης Το Ovitrelle συνιστάται για υποδόρια χορήγηση. Η θεραπεία με Ovitrelle θα πρέπει να γίνεται υπό την επίβλεψη ενός ιατρού με εμπειρία στη θεραπεία των προβλημάτων γονιμότητας. Η ακόλουθη δοσολογία πρέπει να χρησιμοποιηθεί: Γυναίκες που υποβάλλονται σε ελεγχόμενη διέγερση ωοθηκών πριν τις τεχνικές υποβοηθούμενης αναπαραγωγής, όπως η in vitro γονιμοποίηση (IVF): Χορηγείται μία προγεμισμένη σύριγγα Οvitrelle (250 μικρογραμμάρια) 24 έως 48 ώρες μετά την τελευταία χορήγηση ιδιοσκευάσματος FSH ή hmg δηλαδή κατά την επίτευξη της βέλτιστης διέγερσης της ανάπτυξης των ωοθυλακίων. Ανωοθυλακιορρηκτικές ή ολιγο-ωοθυλακιορρηκτικές γυναίκες: Ovitrelle SPC9\n2 Χορηγείται μία προγεμισμένη σύριγγα Οvitrelle (250 μικρογραμμάρια) 24 έως 48 ώρες μετά την επίτευξη της βέλτιστης διέγερσης της ανάπτυξης των ωοθυλακίων. Συνιστάται η ασθενής να έλθει σε επαφή την ίδια και την επόμενη ημέρα από την ένεση με Ovitrelle. 4.3 Αντενδείξεις Το Ovitrelle αντενδείκνυται για λόγους ασφαλείας σε περιπτώσεις: Όγκων του υποθαλάμου και της υπόφυσης Υπερευαισθησίας στο δραστικό συστατικό ή σε οποιοδήποτε από τα έκδοχα Διόγκωση ή κύστη ωοθηκών που οφείλεται σε άλλα αίτια εκτός από το σύνδρομο των πολυκυστικών ωοθηκών Γυναικολογικές αιμορραγίες αγνώστου αιτιολογίας Καρκίνωμα των ωοθηκών, της μήτρας ή των μαστών Εξωμήτριας κύησης κατά τους προηγούμενους 3 μήνες Ενεργές θρομβοεμβολικές διαταραχές Το Ovitrelle δεν πρέπει να χρησιμοποιείται όταν δεν αναμένεται αποτελεσματική απάντηση, για παράδειγμα: Πρωτοπαθής ανεπάρκεια ωοθηκών Δυσπλασίες των γεννητικών οργάνων μη συμβατές με εγκυμοσύνη Ινώδεις όγκοι της μήτρας μη συμβατοί με εγκυμοσύνη Μετεμμηνοπαυσιακές γυναίκες 4.4 Ειδικές προειδοποιήσεις και προφυλάξεις κατά τη χρήση Μέχρι σήμερα, δεν υπάρχει κλινική εμπειρία του Ovitrelle σε άλλες ενδείξεις όπου συνήθως χρησιμοποιείται ανθρώπινη χοριακή γοναδοτροπίνη παραγόμενη από τα ούρα. Πριν την έναρξη της θεραπείας, θα πρέπει να αξιολογείται η υπογονιμότητα του ζεύγους και να αξιολογούνται οι γνωστές και οι πιθανές αντενδείξεις για εγκυμοσύνη. Ειδικότερα, οι ασθενείς θα πρέπει να ελέγχονται για υποθυρεοειδισμό, ανεπάρκεια του φλοιού των επινεφριδίων, υπερπρολακτιναιμία και όγκους του υποθαλάμου ή της υποφύσεως και θα πρέπει να χορηγείται η κατάλληλη ειδική θεραπεία. Πρέπει να λαμβάνονται ειδικές προφυλάξεις πριν τη χορήγηση του Ovitrelle σε ασθενείς με κλινικά σημαντικό συστηματικό νόσημα όπου η κύηση μπορεί να οδηγήσει σε επιδείνωση της κατάστασης. Οι ασθενείς που υποβάλλονται σε διέγερση της ανάπτυξης των ωοθυλακίων αντιμετωπίζουν αυξημένο κίνδυνο εμφάνισης του συνδρόμου υπερδιέγερσης των ωοθηκών(ohss) οφειλόμενου σε πολλαπλή ωοθυλακική ανάπτυξη. Το σύνδρομο υπερδιέγερσης των ωοθηκών μπορεί να καταστεί σοβαρό ιατρικό σύμβαμα που χαρακτηρίζεται από ευμεγέθεις κύστεις των ωοθηκών οι οποίες είναι επιρρεπείς σε ρήξη και από την παρουσία ασκίτη εν μέσω μιας κλινικής εικόνας δυσλειτουργίας του κυκλοφορικού. Το σύνδρομο υπερδιέγερσης των ωοθηκών που οφείλεται σε εξεσημασμένη ωοθηκική απάντηση μπορεί να αποφευχθεί με αναστολή της χορήγησης hcg. Οι ασθενείς θα πρέπει να συμβουλεύονται να αποφεύγουν τη σεξουαλική επαφή ή να χρησιμοποιούν αντισυλληπτικές μεθόδους φραγμού για τουλάχιστον 4 ημέρες. Η προσεκτική παρακολούθηση των επιπέδων της οιστραδιόλης και της απάντησης των ωοθηκών, βάσει υπερηχογραφήματος συνιστάται πριν από και κατά τη διάρκεια της θεραπείας διέγερσης, για όλες τις ασθενείς. Ο κίνδυνος πολυδύμου κυήσεως μετά τις τεχνικές υποβοηθούμενης αναπαραγωγής σχετίζεται με τον αριθμό των εμβρύων που αντικαθίστανται. Στις ασθενείς σε επαγωγή της ωοθυλακιορρηξίας, η Ovitrelle SPC10\n3 επίπτωση των πολυδύμων κυήσεων και τοκετών (κυρίως διδύμων) είναι αυξημένη σε σύγκριση με τη φυσιολογική κύηση. Για την ελαχιστοποίηση του κινδύνου για ανάπτυξη OHSS και πολυδύμου κυήσεως, ενδείκνυνται υπερηχογραφικοί έλεγχοι καθώς και μετρήσεις των επιπέδων οιστραδιόλης. Στην ανωοθυλακιορρηξία, ο κίνδυνος ανάπτυξης OHSS είναι αυξημένος όταν τα επίπεδα οιστραδιόλης ορού είναι > 1500 pg/ml (5400 pmol/l) και πάνω από 3 ωοθυλάκια διαμέτρου 14 mm ή μεγαλύτερα. Στις τεχνικές υποβοηθούμενης αναπαραγωγής, υπάρχει αυξημένος κίνδυνος ΟΗSS σε επίπεδα οιστραδιόλης ορού > 3000 pg/ml (11000 pmol/l) και 20 ή περισσότερα ωοθυλάκια διαμέτρου 12 mm ή μεγαλύτερα. Όταν τα επίπεδα οιστραδιόλης είναι > 5500 pg/ml (20000 pmol/l) και υπάρχουν 40 ή περισσότερα ωοθυλάκια συνολικά, μπορεί να είναι αναγκαίο να ανασταλεί η χορήγηση hcg. Το σοβαρού βαθμού σύνδρομο υπερδιέγερσης των ωοθηκών θα μπορούσε να περιπλεχθεί σε σπάνιες περιπτώσεις από αιμοπεριτόναιο, οξεία ενδοπνευμονική δυσχέρεια, συστροφή ωοθήκης, και θρομβοεμβολή. Η συμμόρφωση στη συνιστώμενη δοσολογία Ovitrelle καθώς και η προσεκτική παρακολούθηση της θεραπείας θα ελαχιστοποιήσουν την πιθανότητα της υπερδιέγερσης των ωοθηκών και των πολυδύμων κυήσεων. Το ποσοστό των αποβολών, τόσο σε ανωοθυλακιορρηκτικές ασθενείς όσο και στις γυναίκες που υποβάλλονται σε τεχνικές υποβοηθούμενης αναπαραγωγής, είναι υψηλότερο από αυτό που παρατηρείται στο φυσιολογικό πληθυσμό αλλά συγκρίσιμο με τα ποσοστά που παρατηρούνται σε γυναίκες με άλλα προβλήματα γονιμότητας. Κατά τη διάρκεια της θεραπείας με Ovitrelle, μια ήσσονος σημασίας διέγερση του θυρεοειδή είναι πιθανή, της οποίας η κλινική σημασία είναι άγνωστη. Η αυτοχορήγηση του Ovitrelle θα πρέπει να γίνεται μόνο από ασθενείς οι οποίες έχουν επαρκή εκπαίδευση και πρόσβαση σε συμβουλές ειδικών. 4.5 Αλληλεπιδράσεις με άλλα φαρμακευτικά προϊόντα και άλλες μορφές αλληλεπίδρασης Δεν έχουν πραγματοποιηθεί μελέτες αλληλεπιδράσεων του Ovitrelle με άλλα φάρμακα ωστόσο δεν έχουν αναφερθεί κλινικώς σημαντικές αλληλεπιδράσεις κατά τη διάρκεια της θεραπείας με hcg. Μετά τη χορήγηση, το Ovitrelle μπορεί να επηρεάσει για έως και δέκα ημέρες μετά την τελευταία χορήγηση τον ανοσολογικό προσδιορισμό της hcg ορού/ούρων δίνοντας ψευδώς θετικά αποτελέσματα στον έλεγχο εγκυμοσύνης. 4.6 Κύηση και γαλουχία Λαμβάνοντας υπόψη τις ενδείξεις, τo Ovitrelle δεν πρέπει να χορηγείται κατά τη διάρκεια της κύησης και γαλουχίας. Δεν διατίθενται κλινικά δεδομένα σχετικά με έκθεση κατά την εγκυμοσύνη. Δεν έχουν γίνει μελέτες αναπαραγωγής με χοριακή γοναδοτροπίνη άλφα σε πειραματόζωα (βλέπε παράγραφο5.3). Ο ενδεχόμενος κίνδυνος για τον άνθρωπο είναι άγνωστος. Δεν υπάρχουν στοιχεία για την απέκκριση της χοριακής γοναδοτροπίνης άλφα στο γάλα. 4.7 Επιδράσεις στην ικανότητα οδήγησης και χειρισμού μηχανών Δεν πραγματοποιήθηκαν μελέτες σχετικά με τις επιδράσεις στην ικανότητα οδήγησης και χειρισμού μηχανών. 4.8 Ανεπιθύμητες ενέργειες Σε συγκριτικές μελέτες διαφορετικών δόσεων του Ovitrelle, οι ακόλουθες ανεπιθύμητες ενέργειες βρέθηκαν να σχετίζονται με το Ovitrelle με δοσοεξαρτώμενο τρόπο: σύνδρομο υπερδιέγερσης των Ovitrelle SPC11\n4 ωοθηκών, έμετος και ναυτία. Το σύνδρομο υπερδιέγερσης των ωοθηκών παρατηρήθηκε σε περίπου 4% των ασθενών που έλαβαν το Ovitrelle. Σοβαρού βαθμού σύνδρομο υπερδιέγερσης των ωοθηκών έχει αναφερθεί σε ποσοστό μικρότερο του 0,5% των ασθενών (βλ. παράγραφο 4.4.). Σε σπάνιες περιπτώσεις θρομβοεμβολικά επεισόδια έχουν συσχετισθεί με τη θεραπεία εμμηνοπαυσιακών γοναδοτροπινών/hcg. Παρότι δεν παρατηρήθηκε αυτή η ανεπιθύμητη ενέργεια, υπάρχει η πιθανότητα να συμβεί και με το Ovitrelle. Μετά τη χορήγηση hcg, η έκτοπη κύηση, η συστροφή της ωοθήκης και άλλες επιπλοκές έχουν αναφερθεί. Αυτές θεωρούνται συνακόλουθες επιδράσεις που σχετίζονται με Τεχνική Υποβοηθούμενης Αναπαραγωγής. Μετά από αξιολόγηση των πιο αξιόπιστων στοιχείων, οι ακόλουθες ανεπιθύμητες ενέργειες μπορούν να παρατηρηθούν μετά τη χορήγηση του Ovitrelle. Εντός κάθε κατηγορίας συχνότητας εμφάνισης, οι ανεπιθύμητες ενέργειες παρατίθενται κατά φθίνουσα σειρά σοβαρότητας. Συχνές (>1/100, <1/10) Διαταραχές του γαστρεντερικού συστήματος: Έμετος, ναυτία, κοιλιακό άλγος Διαταραχές του αναπαραγωγικού συστήματος και του μαστού: Ήπιου ή μέτριου βαθμού σύνδρομο υπερδιέγερσης των ωοθηκών. Γενικές διαταραχές και καταστάσεις της οδού χορήγησης: Κεφαλαλγία, κόπωση, τοπική αντίδραση / πόνος στο σημείο χορήγησης. Όχι συχνές (>1/1.000 και <1/100) Ψυχιατρικές διαταραχές: Κατάθλιψη, ερεθιστικότητα, ανησυχία Διαταραχές του γαστρεντερικού συστήματος: Διάρροια Διαταραχές του αναπαραγωγικού συστήματος και του μαστού: Σοβαρού βαθμού σύνδρομο υπερδιέγερσης των ωοθηκών, μαστοδυνία. Πολύ σπάνιες (<1/10.000) Διαταραχές του δέρματος και του υποδόριου ιστού : Ήπιου βαθμού αναστρέψιμες δερματικές αντιδράσεις εκδηλούμενες ως εξάνθημα, Διαταραχές του ανοσοποιητικού συστήματος : Αλλεργικές αντιδράσεις. 4.9 Υπερδοσολογία Δεν αναφέρθηκε καμία περίπτωση υπερδοσολογίας. Εντούτοις, υπάρχει μια πιθανότητα να συμβεί το σύνδρομο υπερδιέγερσης των ωοθηκών ως αποτέλεσμα υπερδοσολογίας του Ovitrelle(βλ. παράγραφο 4.4). 5. ΦΑΡΜΑΚΟΛΟΓΙΚΕΣ ΙΔΙΟΤΗΤΕΣ 5.1 Φαρμακοδυναμικές ιδιότητες Φαρμακοθεραπευτική κατηγορία: γοναδοτροπίνες, κωδικός ATC: G03G A08 Το Ovitrelle είναι ένα φαρμακευτικό προϊόν χοριακής γοναδοτροπίνης άλφα που παράγεται με τεχνικές ανασυνδυασμένου DNA. Έχει την ίδια αλληλουχία αμινοξέων με την hcg που παράγεται από ούρα. Η χοριακή γοναδοτροπίνη δεσμεύεται στα κύτταρα της θήκης (και του ωοφόρου δίσκου) επί ενός, κοινού με την ωχρινοτρόπο ορμόνη, διαμεμβρανικού υποδοχέα, τον υποδοχέα LH/CG. Η κύρια φαρμακοδυναμική δράση στις γυναίκες είναι η επανέναρξη της μειωτικής διαδικασίας των ωοκυττάρων, η ρήξη των ωοθυλακίων (ωοθυλακιορρηξία), η δημιουργία ωχρού σωματίου και παραγωγή προγεστερόνης και οιστραδιόλης από το ωχρό σωμάτιο. Ovitrelle SPC12\n5 Η χοριακή γοναδοτροπίνη δρα σαν υποκατάσταση της ώσης της LH που διεγείρει την ωοθυλακιορρηξία. Το Ovitrelle χρησιμοποιείται για την πρόκληση της τελικής ωρίμανσης του ωοθυλακίου και της πρώιμης ωχρινοποίησης μετά τη χρήση φαρμακευτικών προϊόντων που διεγείρουν την ωοθυλακική ανάπτυξη. Σε συγκριτικές κλινικές μελέτες, η χορήγηση μιας δόσης 250 μικρογραμμαρίων του Ovitrelle ήταν εξίσου αποτελεσματική με 5000 IU και IU hcg παραγώγου των ούρων στην επαγωγή της τελικής ωοθυλακικής ωρίμανσης και της πρώιμης ωχρινοποίησης σε Τεχνικές Υποβοηθούμενης Αναπαραγωγής και εξίσου αποτελεσματική με 5000 IU hcg παραγώγου των ούρων για επαγωγή της ωοθυλακιορρηξίας. Μέχρι σήμερα, δεν υπάρχουν στοιχεία για την ανάπτυξη αντισωμάτων στον άνθρωπο για το Ovitrelle. Η επανειλημμένη έκθεση στο Ovitrelle έχει διερευνηθεί μόνο σε άνδρες. Η κλινική έρευνα με ένδειξη τις Τεχνικές Υποβοηθούμενης Αναπαραγωγής και της ανωοθυλακιορρηξίας περιορίσθηκε σε ένα θεραπευτικό κύκλο μόνο. 5.2 Φαρμακοκινητικές ιδιότητες Μετά την ενδοφλέβια χορήγηση, η χοριακή γοναδοτροπίνη άλφα κατανέμεται στο χώρο του εξωκυττάριου υγρού με χρόνο ημίσειας ζωής της κατανομής περίπου 4,5 ώρες. Ο όγκος κατανομής στη σταθερή κατάσταση και η ολική κάθαρση είναι 6 l και 0,2 l/h, αντίστοιχα. Δεν υπάρχουν ενδείξεις ότι η χοριακή γοναδοτροπίνη άλφα μεταβολίζεται και αποβάλλεται με διαφορετικό τρόπο από την ενδογενή hcg. Μετά την υποδόρια χορήγηση η χοριακή γοναδοτροπίνη άλφα αποβάλλεται από τον οργανισμό με τελικό χρόνο ημίσειας ζωής 30 ωρών και η απόλυτη βιοδιαθεσιμότητα είναι περίπου 40%. Μία συγκριτική μελέτη μεταξύ της σημερινής εγκεκριμένης λυοφιλοποιημένης σύνθεσης και της έτοιμης διαλυτοποιημένης σύνθεσης έδειξε βιοϊσοδυναμία μεταξύ των δύο συνθέσεων. 5.3 Προκλινικά δεδομένα για την ασφάλεια Τα μη κλινικά δεδομένα δεν αποκαλύπτουν ιδιαίτερο κίνδυνο για τον άνθρωπο με βάση τις συμβατικές μελέτες φαρμακολογικής ασφάλειας, τοξικότητας επαναλαμβανόμενων δόσεων και γονιδιοτοξικότητας. Δεν έχουν πραγματοποιηθεί μελέτες για την πιθανότητα καρκινογένεσης. Αυτό δικαιολογείται δεδομένης της πρωτεϊνικής φύσης της δραστικής ουσίας και των αρνητικών αποτελεσμάτων των μελετών γονιδιοτοξικότητας. Δεν πραγματοποιήθηκαν μελέτες αναπαραγωγής σε ζώα. 6. ΦΑΡΜΑΚΕΥΤΙΚΑ ΣΤΟΙΧΕΙΑ 6.1 Κατάλογος εκδόχων Μαννιτόλη Μεθειονίνη Πολοξαμερές 188 Αραιό φωσφορικό οξύ Υδροξείδιο του Νατρίου Ύδωρ για ενέσιμα Ovitrelle SPC13\n6 6.2 Ασυμβατότητες Ελλείψει μελετών σχετικά με την ασυμβατότητα, το παρόν φαρμακευτικό προϊόν δεν πρέπει να αναμειγνύεται με άλλα φαρμακευτικά προϊόντα. 6.3 Διάρκεια ζωής 2 χρόνια. Μετά το άνοιγμα το προϊόν πρέπει να χρησιμοποιείται αμέσως. Παρά ταύτα η σταθερότητα του εν χρήση διαλύματος έχει αποδειχθεί για 24 ώρες σε θερμοκρασία 2-8 C. 6.4 Ιδιαίτερες προφυλάξεις κατά τη φύλαξη του προϊόντος Φυλάσσετε σε ψυγείο (2 C - 8 C). Φυλάσσετε στην αρχική συσκευασία. Εντός της διάρκειας ζωής του, το διάλυμα μπορεί να φυλαχτεί σε θερμοκρασία μικρότερη των 25 C για διάστημα έως και 30 ημέρες, χωρίς να τοποθετηθεί ξανά στο ψυγείο κατά την περίοδο αυτή και πρέπει να αποσυρθεί εάν δεν χρησιμοποιηθεί μετά από τις 30 αυτές ημέρες. 6.5 Φύση και συστατικά του περιέκτη 0,5 ml διαλύματος σε προγεμισμένη σύριγγα ( γυαλί τύπου Ι) με ένα επιστόμιο εμβόλου (βρωμοβουτυλικό πλαστικό) και έμβολο (πλαστικό) μαζί με μία βελόνα για ένεση (ανοξείδωτη) (συσκευασία με 1 σύριγγα). 6.6 Ιδιαίτερες προφυλάξεις απόρριψης Το διάλυμα δεν πρέπει να χορηγείται εάν περιέχει σωματίδια ή δεν είναι διαυγές. Κάθε προϊόν που δεν έχει χρησιμοποιηθεί ή υπόλειμμα πρέπει να απορριφθεί σύμφωνα με τις κατά τόπους ισχύουσες σχετικές διατάξεις. Μόνο για μία χρήση. 7. ΚΑΤΟΧΟΣ ΤΗΣ ΑΔΕΙΑΣ ΚΥΚΛΟΦΟΡΙΑΣ Merck Serono Europe Limited 56, Marsh Wall London E14 9TP Ηνωμένο Βασίλειο 8. ΑΡΙΘΜΟΣ(ΟΙ) ΑΔΕΙΑΣ ΚΥΚΛΟΦΟΡΙΑΣ EU/1/00/165/ ΗΜΕΡΟΜΗΝΙΑ ΠΡΩΤΗΣ ΕΓΚΡΙΣΗΣ/ΑΝΑΝΕΩΣΗΣ ΤΗΣ ΑΔΕΙΑΣ Ημερομηνία πρώτης έγκρισης : 2 Φεβρουαρίου 2001 Ημερομηνία τελευταίας ανανέωσης: 6 Φεβρουαρίου ΗΜΕΡΟΜΗΝΙΑ ΑΝΑΘΕΩΡΗΣΗΣ ΤΟΥ ΚΕΙΜΕΝΟΥ 15/03/2010 Ovitrelle SPC14


Η ΦΑΡΜΑΚΟΓΛΩΣΣΑ ΚΙΡΚΗ: Ο Άδωνις και ο Ροζ Δράκος- 07 Ιουλίου 2010\nΟ Άδωνις και ο Ροζ Δράκος- 07 Ιουλίου 2010\nΓια όσους δεν τον ξέρουν, ο Ούρφουρσλααγκ είναι ένας video blogger που καταθέτει τις απόψεις του μιλώντας στην κάμερα φορώντας μία μάσκα ενός ροζ δράκου. Τον «γνώρισα» πριν από λίγα χρόνια, μέσω του παρακάτω video:\nΌπως είναι προφανές, τοποθετήσεις όπως η παραπάνω αποτελούν κόκκινο πανί για τους διάφορους φασίστες που περνάνε τις ώρες τους στο YouTube, εντοπίζοντας και προσπαθώντας να λογοκρίνουν κάθε «ανθελληνικό» video. Και αυτοί είναι πολλοί, και οργανωμένοι. Καταχράζονται τη δυνατότητα που δίνει το YouTube σε όλους τους χρήστες του να κάνουν «flag» οποιοδήποτε video θεωρούν ότι παραβιάζει κάποιον από τους όρους του (π.χ. θέματα πνευματικής ιδιοκτησίας, μισαλλοδοξίας κτλ), και έχουν καταφέρει κατά καιρούς να «ρίξουν» τα videos διαφόρων video bloggers, του Ούρφουρσλααγκ συμπεριλαμβανομένου.\nΟ Ουρφ κατά καιρούς ασκεί ιδιαίτερα σκληρή κριτική στον ναζιστή Κώστα Πλεύρη, κάτι που τον έχει κάνει ιδιαίτερα μισητό στους χρυσαυγίτες χρήστες του YouTube, αλλά και στην ομάδα διαδικτυακής προπαγάνδας του ΛΑ.Ο.Σ., κόμματος του υιού Θάνου Πλεύρη. Όλοι αυτοί έχουν προσπαθήσει πολλές φορές να αποκαλύψουν την ταυτότητα του αθυρόστομου δράκου, με σκοπό να τον βρουν και να του εξηγήσουν πόσο άδικο έχει -με τον τρόπο που όλοι οι φασίστες προτιμούν.\nΜάλιστα, σε κάποιο σημείο ήταν σίγουροι ότι τον είχαν εντοπίσει: η φωνή του έμοιαζε με αυτή ενός δημοσιογράφου, και ολόκληρο το φασιστολόι του διαδικτύου εκστασιάστηκε, νομίζοντας ότι επιτέλους εντόπισε το θανάσιμο εχθρό. Χαρακτηριστική η ανάρτηση στο forum της νεολαίας του ΛΑ.Ο.Σ., σχετικά με το θέμα:«ΠΑΥΛΟΣ ΣΑΡΟΓΛΟΥ ΛΕΓΕΤΑΙ Ο ΤΥΠΟΣ ΚΑΙ ΕΙΝΑΙ ΔΗΜΟΣΙΟΓΡΑΦΙΣΚΟΣ ΣΤΟ ΜΕΓΚΑ... ΕΙΝΑΙ ΟΜΟΦΥΛΟΦΥΛΟΣ ΑΡΙΣΤΕΡΙΣΤΗΣ ΚΑΙ ΙΣΩΣ ΕΒΡΑΙΚΗΣ ΚΑΡΑΓΩΓΗΣ... ΕΧΕΙ ΠΟΛΥ ΚΑΛΕΣ ΣΧΕΣΕΙΣ ΜΕ ΤΑ ΚΟΠΡΟΣΚΥΛΑ ΤΟΥ ΣΟΡΡΟΣ ΕΔΩ ΣΤΗΝ ΕΛΛΑΔΑ... ΔΗΜΗΤΡΑΣ,ΒΑΛΙΑΝΑΤΟΣ,ΒΟΣΚΟΠΟΥΛΟΣ ΚΑΙ ΣΙΑ... ΓΕΝΙΚΑ ΑΠΟΤΙ ΦΑΙΝΕΤΑΙ ΑΠΟ ΤΟ ΠΟΛΥ ΧΑΣΙΣ ΤΟΥ ΕΧΟΥΝ ΚΑΕΙ ΤΑ ΕΓΚΕΦΑΛΙΚΑ ΚΥΤΤΑΡΑ...».\nΤο θέμα αρχικά ήταν αστείο, αλλά όταν άρχισε να οργανώνεται προσπάθεια να εντοπιστεί η διεύθυνση του δημοσιογράφου και εμφανίστηκαν οι πρώτες απειλές κατά της σωματικής του ακεραιότητας, τα πράγματα έγιναν επικίνδυνα. Ευτυχώς τελικά οι «πατριώτες» κατάλαβαν ότι είχαν στοχοποιήσει λάθος άνθρωπο, και τα χειρότερα αποφεύχθησαν.\nΠριν όμως προλάβει να καταλαγιάσει η απογοήτευση των φασιστών, στο YouTube έκανε την εμφάνισή του το παρακάτω video:\nΣτο video αυτό, παρουσιάζεται ένα παιδικό παραμύθι με πρωταγωνιστή τον ροζ δράκο Φούρφουρσλαδ, τη φωνή του οποίου κάνει κάποιος Αβραάμ Κάμχης. Οι ομοιότητες ήταν πολύ έντονες για να είναι συμπτωματικές, κι έτσι οι φωστήρες του Έθνους αποφάνθηκαν: ο Ούρφ ονομάζεται Αβραάμ Κάμχης, είναι Εβραίος και μάλιστα συγγενής του ιδρυτή του ΚΚΕ! Το γεγονός της αποκάλυψης ήταν τόσο σημαντικό, που προκάλεσε τον ενθουσιασμό μέχρι και του Άδωνι Γεωργιάδη, όταν το πληροφορήθηκε μέσω σχολίου στην ιστοσελίδα του:\nΓια άλλη μία φορά οι διαδικτυακοί φασίστες του ΛΑ.Ο.Σ. και της Χρυσής Αυγής ξέσπασαν σε ένα αντισημιτικό παραλήρημα, καθώς το γεγονός της (βέβαιης, πλέον) αποκάλυψης της ταυτότητας του Ούρφουρσλααγκ μεταδιδόταν και αναρτιόταν σε όλο και περισσότερα εθνοπατριωτικά blogs. Και εκεί, επάνω στο καλύτερο, ο μυστηριώδης χρήστης που είχε ανεβάσει το πρώτο video, ανάρτησε και τη συνέχεια, με περισσότερες αποκαλύψεις:\nΜπορείτε να διαβάσετε την παρουσίαση της φάρσας από τον ίδιο τον Ουρφ, στο blog του: Ο Ούρφουρσλααγκ, ο Καμχής, τα εθνίκια και ο Άδωνις.


Ζέτα Μακρυπούλια: Η εντυπωσιακή βραδινή εμφάνιση με φόρεμα 35.99 € | Ladytimes\nH Ζέτα Μακρυπούλια είναι μια πανέμορφη γυναίκα, ακομπλεξάριστη, με έξυπνο χιούμορ και φοβερό στυλ.\nΗ Ελληνίδα ηθοποιός και παρουσιάστρια, συχνά πειραματίζεται με το ντύσιμό της, πραγματοποιώντας άλλοτε πιο σέξι και θηλυκές και άλλοτε πιο συντηρητικές και androgynous εμφανίσεις.\nΕιδικά τους τελευταίους μήνες το στυλ της έχει απογειωθεί, μέσα από τη συνεργασία της με τον fashion expert Χρήστο Αλεξανδρόπουλο.\nΣτη χθεσινή της εμφάνιση στο Ρουκ Ζουκ Special, η Ζέτα έκλεψε ξανά τις εντυπώσεις με το look της, επιλέγοντας να φορέσει ένα μίνι μαύρο φόρεμα με κρόσσια και στρας, πραγματοποιώντας μία sexy chic βραδινή εμφάνιση.\nΚαι ενώ το ντύσιμό της δείχνει να είναι ακριβό, να σου πούμε ότι φόρεμα ανήκει στο brand Bershka και κοστίζει μόλις 35.99 €.


Dicker Turm (Esslingen am Neckar, Γερμανία) - Κριτικές\nDicker Turm: Εστιατόρια στην περιοχή\nΔραστηριότητες κοντά σε: Dicker Turm\nDicker Turm, Esslingen am Neckar - Κριτικές\nΝο 7 από 32 δραστηριότητες - Esslingen am Neckar\n| Auf der Esslinger Burg, 73728 Esslingen am Neckar, Μπάντεν-Βίρτεμπεργκ, Γερμανία\n“Μια υπεροχη θέα!!!”\nΠραγματικα αξίζει μια βόλτα!!! Υπεροχη θέα!!! Θεωρώ ότι ειναι must μια επίσκεψη για μια χαλαρή... διαβάστε περισσότερα\nΜια υπεροχη θέα!!!\nΠραγματικα αξίζει μια βόλτα!!! Υπεροχη θέα!!! Θεωρώ ότι ειναι must μια επίσκεψη για μια χαλαρή βόλτα!!!\nLolvey μέρος για να επισκεφθείτε\nΓυρίστε Lower Dicker είναι καλό μέρος, το οποίο είναι χτισμένο σε μέση ηλικία και προσφέρουν την καλύτερη θέα του Esslingen και Σουηβικές Άλπεις, αλλά έχω δει και μερικά σπασμένα μπουκάλια γύρο Lower Dicker δεν είναι κοινή στη Γερμανία. Υπέροχο μέρος έχει εξαιρετική θέα\nΤο αδεξιότητα midieval τοίχους και πύργους του Παλαιού Φρουρίου, με θέα την πόλη Esslingen παρέχουν μια εντυπωσιακή φωτογραφία op. δεν ανεβείτε στο λόφο στην παλιά fort καθώς είμασταν σε Esslingen για το χριστουγεννιάτικο/Midieval αγορές. Ήμασταν επιμηκύνεται ο χρόνος, αλλά θα μου άρεσε να πάμε εκεί...για την πανοραμική θέα στην πόλη, τον ποταμό Neckar και στην κοιλάδα και πέρα από αυτά.Περισσότερα\nΔείτε και τα 16 κοντινά ξενοδοχείαΔείτε και τα 181 κοντινά εστιατόριαΔείτε και τα 49 κοντινά αξιοθέατα\nΛάβετε γρήγορα απαντήσεις από το προσωπικό του Dicker Turm και από προηγούμενους επισκέπτες.\nΜνημεία και σημεία ενδιαφέροντος, Πλατφόρμες και πύργοι παρατήρησης, Παρατηρητήρια


Απίστευτο! Γεράκι πετάει φίδι σε ανθρώπους | BLOKO\nΑρχική / Ζώα / Απίστευτο! Γεράκι πετάει φίδι σε ανθρώπους\nΑπίστευτο! Γεράκι πετάει φίδι σε ανθρώπους\n9/03/2016 03:13:00 μ.μ. Ζώα Edit\nΜια οικογένεια από την Αυστραλία θέλησε να αξιοποιήσει τον χρόνο της και να απολαύσει ένα ωραίο γεύμα δίπλα στον ποταμό και μέσα στο πράσινο της φύσης. Δραστηριότητα αρκετά συνηθισμένη στην Αυστραλία γνωστή ως «Πρωινό της Τετάρτης» (Tuesday Breakfast). Όλα πήγαιναν καλά, όταν ξαφνικά εμφανίστηκε ένα γεράκι στον ουρανό.\nΤο γεράκι έκανε μερικές βόλτες πάνω από το ποτάμι όταν με μια απότομη βουτιά στις όχθες του ποταμού έπιασε ένα φίδι και το σήκωσε στον αέρα. Και αντί να πάει να απολαύσει το δικό του γεύμα κάπου απόμερα, το πέταξε πάνω από τα κεφάλια των ανθρώπων που άρχισαν να τρέχουν έντρομοι, ενώ το φίδι τους πήρε στο κυνήγι.\nΦυσικά κανείς δεν γνωρίζει αν το βίντεο, που έχει γίνει viral στο διαδίκτυο, είναι πραγματικό ή προϊόν ψηφιακής επεξεργασίας.


Απίστευτες ατάκες από Μπέο για Nova και Μαρινάκη: «Αν είναι... - Sportdog.gr - Αθλητικά Νέα | Ειδήσεις | Sport\n11/09/19 - 18:55\nΑπίστευτες ατάκες από Μπέο για Nova και Μαρινάκη: «Αν είναι έτσι, ενδιαφέρομαι κι εγώ!»\nΤρομερές δηλώσεις από τον Δήμαρχο Βόλου.\nΟ Αχιλλέας Μπέος μίλησε στον "FOCUS 103,6 FM" και αναφέρθηκε στο ζήτημα των τηλεοπτικών δικαιωμάτων, αλλά και όσα ακούγονται για το ενδιαφέρον του Βαγγέλη Μαρινάκη να αγοράσει τη Nova.\n«Την Superleague εμείς την ξεκινήσαμε, ο Τζίγκερ, ο Ντέμης κι εγώ, σαν ιδέα. Μετά ήρθαν ο Πανόπουλος και ο Σπανός και όλοι οι υπόλοιποι και πήγαμε στον Γκαγκάτση, τότε πρόεδρο της ΕΠΟ. Άρα, σας λέω ότι πρέπει να επιστρέψουμε στην κεντρική διαχείριση των τηλεοπτικών δικαιωμάτων, γιατί διαφορετικά θα υπάρξει πρόβλημα. Ήδη υπάρχει! Εδώ έκαναν τελικό κυπέλλου κεκλεισμένων των θυρών και σημειώθηκαν επεισόδια, ακόμη και έτσι. Το ποδόσφαιρο δεν είναι μόνο ο ΠΑΟΚ, ο Ολυμπιακός και η ΑΕΚ και θα δείτε ότι ακόμη και στο διαιτητικό θα βάλουν τώρα δυο ο ΠΑΟΚ, δυο ο Ολυμπιακός και δυο άτομα η ΑΕΚ. Ποδόσφαιρο είναι αυτό; Ας παίζουν και μόνοι τους τότε να τελειώνουμε. Γι αυτό πηγαίνουν στην Ευρώπη και τους λένε “καλώς τα παιδιά”, μας πέρασε η Κύπρος στη βαθμολογία και η εθνική μας καταφέρνει να παίρνει ισοπαλία από το Λιχτεστάιν. Ντροπή!», είπε αρχικά.\nΚαι συνέχισε. «Εάν ο κ. Μαρινάκης, όπως φαίνεται, αγοράσει τη NOVA, θα υπάρχει μεγάλο πρόβλημα στην συνέχεια για το πρωτάθλημα, γιατί θα κάνει κουμάντο και στα οικονομικά των ομάδων που έχουν δώσει τα δικαιώματα στη NOVA. Και να ρωτήσω και κάτι: Εγώ ξέρω ότι η NOVA χρωστάει 300 με 400 εκατομμύρια ευρώ, είναι αλήθεια ότι ο Μαρινάκης θέλει να την πάρει με 40 εκατομμύρια και να σβήσουν τα υπόλοιπα χρέη της; Εάν είναι έτσι, την αγοράζω κι εγώ, ενδιαφέρομαι!».\nΜετά σχολίασε την πρόθεση του Βόλου να αποχωρήσει από τη NOVA. «Ήρθαν οι άνθρωποι του Βόλου και μου μετέφεραν τις ανησυχίες τους για όσα συμβαίνουν στο ποδόσφαιρο, δεν αποκλείω και να δημιουργήσουν το ΒόλοςTV, στα πρότυπα του ΠΑΟΚ, αλλά τους είπα να ψάξουν όλα τα δεδομένα, την πλατφόρμα που πρέπει να υπάρχει, το προσωπικό που χρειάζεται, τον σέρβερ εάν μπουν πολλές χιλιάδες κόσμος, εάν μπορεί να στηρίξει το σύστημα. Εάν τα βρούμε όλα αυτά, γιατί να μην τους στηρίξουμε να το κάνουν;».\nΔΙΑΒΑΣΤΕ ΕΠΙΣΗΣ: Αδιανόητα deals από τον Μαρινάκη - Ξέφυγε από τα ελληνικά δεδομένα - "Απογείωση" Ολυμπιακού!


HOME / Archives for MGLTeam\nΟΛΥΜΠΙΑΚΟΣ-ΠΑΝΑΘΗΝΑΪΚΟΣ LIVE Τελικοί Basket League\nMGLTeam · 15/06/2022 01:46 ·\nLive Ολυμπιακός–Παναθηναϊκός για τον 3ο αγώνα των τελικών της Basket League την Παρασκευή 17 Ιουνίου στις 21:00. Μείνετε συντονισμένοι στο magicgoals για την live περιγραφή του αγώνα. Ζήσε όλη την δράση του Ολυμπιακού με τον Παναθηναϊκό με 3D γραφική απεικόνιση, στατιστική ανάλυση και παρουσίαση όλων των συμβάντων online στην οθόνη σου. Μείνε ενημερωμένος για την […]\nΠΑΝΑΘΗΝΑΪΚΟΣ-ΟΛΥΜΠΙΑΚΟΣ LIVE Τελικοί Basket League\nMGLTeam · 12/06/2022 12:06 ·\nLive Παναθηναϊκός–Ολυμπιακός για τον 2ο αγώνα των τελικών της Basket League την Τρίτη 14 Ιουνίου στις 21:00. Μείνετε συντονισμένοι στο magicgoals για την live περιγραφή του αγώνα. Ζήσε όλη την δράση του Παναθηναϊκού με τον Ολυμπιακό με 3D γραφική απεικόνιση, στατιστική ανάλυση και παρουσίαση όλων των συμβάντων online στην οθόνη σου. Μείνε ενημερωμένος για την […]\nMGLTeam · 28/05/2022 16:41 ·\nLive Λίβερπουλ–Ρεάλ Μαδρίτης στον τελικό του Champions League. Μείνετε συντονισμένοι το Σάββατο 28 Μαΐου στις 22:00 στο magicgoals για την live περιγραφή του αγώνα. Ζήσε όλη την δράση του τελικού μεταξύ Λίβερπουλ και Ρεάλ με 3D γραφική απεικόνιση, στατιστική ανάλυση και παρουσίαση όλων των συμβάντων online στην οθόνη σου. Μείνε ενημερωμένος για την αγαπημένη σου […]\nMGLTeam · 25/05/2022 20:40 ·\nLive Ρόμα–Φέγενορντ στον τελικό του Europa Conference League. Μείνετε συντονισμένοι την Τετάρτη 25 Μαΐου στις 22:00 στο magicgoals για την live περιγραφή του αγώνα. Ζήσε όλη την δράση του τελικού μεταξύ Ρόμα και Φέγενορντ με 3D γραφική απεικόνιση, στατιστική ανάλυση και παρουσίαση όλων των συμβάντων online στην οθόνη σου. Μείνε ενημερωμένος για την αγαπημένη σου […]\nMGLTeam · 21/05/2022 15:58 ·\nLive Παναθηναϊκός–ΠΑΟΚ στον τελικό του Κυπέλλου Ελλάδας το Σάββατο 21 Μαΐου στις 20:00. Μείνετε συντονισμένοι στο magicgoals για την live περιγραφή του αγώνα. Ζήσε όλη την δράση του Παναθηναϊκού με τον ΠΑΟΚ με 3D γραφική απεικόνιση, στατιστική ανάλυση και παρουσίαση όλων των συμβάντων online στην οθόνη σου. Μείνε ενημερωμένος για την αγαπημένη σου ομάδα σε […]\nMGLTeam · 21/05/2022 15:57 ·\nLive Μπαρτσελόνα-Ολυμπιακός στον μικρό τελικό του Final Four της Euroleague. Μείνετε συντονισμένοι το Σάββατο 21 Μαΐου στις 17:00 στο magicgoals για την live περιγραφή του αγώνα. Ζήσε όλη την δράση του Ολυμπιακού με την Μπαρτσελόνα με 3D γραφική απεικόνιση, στατιστική ανάλυση και παρουσίαση όλων των συμβάντων online στην οθόνη σου. Μείνε ενημερωμένος για την αγαπημένη […]\nMGLTeam · 21/05/2022 15:56 ·\nLive Ρεάλ Μαδρίτης-Αναντολού Εφές στον Τελικό του Final Four της Euroleague. Μείνετε συντονισμένοι το Σάββατο 21 Μαΐου στις 20:00 στο magicgoals για την live περιγραφή του αγώνα. Ζήσε όλη την δράση του ημιτελικού Μπαρτσελόνας και Ρεάλ με 3D γραφική απεικόνιση, στατιστική ανάλυση και παρουσίαση όλων των συμβάντων online στην οθόνη σου. Μείνε ενημερωμένος για την […]\nMGLTeam · 19/05/2022 20:52 ·\nLive Μπαρτσελόνα–Ρεάλ Μαδρίτης στον ημιτελικό του Final Four που θα κρίνει την συμμετοχή στον τελικό της Euroleague. Μείνετε συντονισμένοι την Πέμπτη 19 Μαΐου στις 22:00 στο magicgoals για την live περιγραφή του αγώνα. Ζήσε όλη την δράση του ημιτελικού Μπαρτσελόνας και Ρεάλ με 3D γραφική απεικόνιση, στατιστική ανάλυση και παρουσίαση όλων των συμβάντων online στην […]\nLive Ολυμπιακός–Αναντολού Εφές στον ημιτελικό του Final Four της Euroleague που θα κρίνει την συμμετοχή του Ολυμπιακού στον τελικό. Μείνετε συντονισμένοι την Πέμπτη 19 Μαΐου στις 19:00 στο magicgoals για την live περιγραφή του αγώνα. Ζήσε όλη την δράση του Ολυμπιακού με την Εφές με 3D γραφική απεικόνιση, στατιστική ανάλυση και παρουσίαση όλων των συμβάντων […]\nLive Άιντραχτ–Ρέιντζερς στον τελικό του Europa League. Μείνετε συντονισμένοι την Τετάρτη 18 Μαΐου στις 22:00 στο magicgoals για την live περιγραφή του αγώνα. Ζήσε όλη την δράση του τελικού μεταξύ Άιντραχτ και Ρέιντζερς με 3D γραφική απεικόνιση, στατιστική ανάλυση και παρουσίαση όλων των συμβάντων online στην οθόνη σου. Μείνε ενημερωμένος για την αγαπημένη σου ομάδα […]


Το « 4ο Κροκόδειλος Trail” ακονίζει τα… δόντια του! – runnfun.gr\nΤο « 4ο Κροκόδειλος Trail” ακονίζει τα… δόντια του!\nRun 'n Fun Team 11 Ιανουαρίου 2022 21:42 11 Ιανουαρίου 2022\nΤο «Κροκόδειλος Trail” ακονίζει… τα δόντια του και μπαίνει στην τελική ευθεία. Πρόκειται για μια εξαιρετική διοργάνωση από το τ Σωματείο Δρομέων Παλαιοχώρας «Παλαιόχωρα Trail Running Team».\nΈνας αγώνας ορεινού τρεξίματος που χρόνο με το χρόνο «κερδίζει» όλο και περισσότερους φίλους και αφήνει το στίγμα του στο δρομικό καλεντάρι.\nΟ 4ος ορεινός αγώνας «Κροκόδειλος Trail» φέτος θα διεξαχθεί στις 6 Μαρτίου. Οι εγγραφές έχουν ήδη ανοίξει και οι προετοιμασίες συνεχίζονται με αμείωτο ρυθμό.\nΠέραν του κλασικού αγώνα των 20,5 χλμ., φέτος όπως ενημερώνουν οι διοργανωτές: «… προχωρήσαμε και στην προσθήκη ομαδικού αγώνα σκυτάλης ή team relay όπως λέμε εδώ στην Παλαιόχωρα. Ο αγώνας σκυτάλης θα γίνει σε ομάδες των 2 ατόμων, εκ των οποίων ο πρώτος αγωνιζόμενος θα τρέξει τα πρώτα 10 χλμ. (μέχρι τον σταθμό Γιαλυσκάρι), και ο δεύτερος θα συνεχίσει από εκεί μέχρι τον τερματισμό, τα υπολειπόμενα 10,5 χλμ.\nΓια εγγραφές και περισσότερες πληροφορίες για τον αγώνα μπείτε ΕΔΩ\nΣτόχοι του σωματείου και των διοργανώσεών του αποτελούν:\n-Η ανάπτυξη του αθλητικού/εναλλακτικού τουρισμού αναψυχής ,ιδιαίτερα κατά τη διάρκεια της χειμερινής περιόδου.\n-Η μεταλαμπάδευση των αθλητικών αξιών και του «ευ αγωνίζεσθαι » στις μικρές ηλικίες, μέσω της συμμετοχή παιδιών σε αντίστοιχους εισαγωγικούς αγώνες.\n-Η ανάδειξη και προστασία του φυσικού κάλλους της ευρύτερης περιοχής(Στον «Κροκόδειλο trail το μεγαλύτερο τμήμα της διαδρομής είναι ενταγμένο στο πρόγραμμα “NATURA 2000” http://www.ecovalue-crete.eu/el/sites/gr4340005 ).\nH ονομασία του αγώνα ως «Κροκόδειλος Trail» αποδίδεται τόσο στη μορφή του ακρωτηρίου που υπάρχει ανατολικά της Παλαιοχώρας Χανίων και μοιάζει με έναν γιγάντιο πετρωμένο κροκόδειλο που κολυμπά, έχει όμως και μεταφορική έννοια καθώς το προφίλ της διαδρομής έχει 4 πολύ κοφτερά «δόντια», όμοια με εκείνα του συγκεκριμένου ζώου και επίσης λόγω του γεγονότος ότι το terrain της διαδρομής κρύβει πολλές κοφτερές πέτρες, σαν δόντια. Ο «Κροκόδειλος» της Παλαιοχώρας είναι εντελώς ακίνητος και εξημερωμένος και περιμένει τους επισκέπτες της περιοχής να ανακαλύψουν τις ομορφιές του.\nΟ αγώνας αναπτύσσεται στη Νοτιοδυτική Κρήτη, πάνω στον άξονα Σούγια-Αρχαία Λισσός-Λύχνου Λάκκος-παραλία Αμμουτσάκι-παραλία Γυαλισκάρι (ως εδώ πάνω στο ίχνος του διεθνούς μονοπατιού Ε4 που ενώνει τη Σούγια με την Παλαιόχωρα)-φαράγγι Ανύδρων-Προφήτης Ηλίας Ανύδρων-Παπούρι-Κερατιδές-Μύλος-Βίγλες-Παλαιόχωρα. Η συνολική απόσταση του αγώνα είναι 20,5 χλμ και η θετική υψομετρική διαφορά +1.200 μέτρα. Παράλληλα την ίδια ημέρα θα διεξαχθεί αγώνας 1.500 μέτρων σε μικτή διαδρομή-έκπληξη για μαθητές Δημοτικών και Γυμνασίων.\nΟ αγώνας διεξάγεται παράλληλα με τις εκδηλώσεις του τριημέρου των Αποκριών/ Καθαρής Δευτέρας που παραδοσιακά λαμβάνουν χώρα στην Παλαιόχωρα ,οι οποίες όμως λόγω των υγειονομικών περιορισμών δεν γνωρίσουμε ακόμα αν θα λάβουν χώρα φέτος. Υπό συνθήκες κανονικότητας, οι εκδηλώσεις ξεκινάνε το απόγευμα του Σάββατου με την παρέλαση των αρμάτων και του Βασιλιά Καρνάβαλου. Την Κυριακή πρωί διεξάγεται ο Κροκόδειλος trail ενώ το απόγευμα θα πραγματοποιηθεί το κάψιμο του Βασιλιά Καρνάβαλου. Την Καθαρά Δευτέρα γιορτάζουμε τα κούλουμα και το πέταγμα του χαρταετού στις πολυάριθμες παραλίες.\nΣας περιμένουμε να περάσουμε ένα αξέχαστο τριήμερο στην όμορφη Παλαιόχωρα Χανίων με πολύ κέφι, χορό, άθληση, ξεγνοιασιά και διασκέδαση.\n4ο Κροκόδειλος Trail\nPrevious ArticleΈρχεται το Atlas Trail Running, συνεχίζονται οι εγγραφέςNext ArticleΑναβάλλεται προσωρινά το 6ο Veikou Trail


Φθηνή διασκέδαση: Αργίες 2013: Μετράμε (τις καλύτερες) μέρες\nΑργίες 2013: Μετράμε (τις καλύτερες) μέρες\nΞέρεις ότι μία χρονιά θα είναι καλή, όταν έχει μία και μοναδική αργία να πέφτει σε Σαββατοκύριακο –κι αυτή είναι τα Φώτα, μέχρι να διαβάσετε αυτό το κείμενο και να συνέλθετε από την παραζάλη των γιορτών, θα έχουν περάσει χωρίς να το προσέξετε. Μια ματιά παρακάτω στο ημερολόγιο το επιβεβαιώνει: ούτε ένα, ούτε δύο, αλλά τέσσερα διαφορετικά τριήμερα, ωραιότατη πρόβα τζενεράλε καλοκαιρινών διακοπών εκεί γύρω στον Μάιο, και πολλά ακόμη ωραία και ενδιαφέροντα μας επιφυλάσσει η χρονιά που μόλις ξεκίνησε.\nΚαταγράψαμε, για άλλη μια φορά, τις καλύτερες ημέρες της, για να κάνετε εσείς κάτι πιο εποικοδομητικό –όπως το να προγραμματίσετε πού θα τις περάσετε. Ξεκινάμε;\nΑν συνυπολογίσουμε την Τρίτη της Πρωτοχρονιάς που μόλις πέρασε, και την Κυριακή των Φώτων, θα μπορούσαμε να πούμε ότι ο Ιανουάριος είναι ο λιγότερο ικανοποιητικός μήνας της χρονιάς από άποψη αργιών. Θα μπορούσαμε, αλλά δεν το λέμε, γιατί τον ακολουθεί, χωρίς καμία απολύτως αργία, ο Φεβρουάριος. Έναν μήνα υπομονή, και θα αποζημιωθείτε.\nΠότε ήταν η τελευταία φορά που είχαμε δύο «κολλητά» τριήμερα, δύο συνεχόμενες εβδομάδες; Ο Μάρτιος του 2013 μας χαρίζει απλόχερα μια Καθαρά Δευτέρα στις 18 και μία 25η Μαρτίου που πέφτει Δευτέρα, και για όσους δεν ικανοποιούνται με τίποτα, έχει και πέντε ολόδικά του Σαββατοκύριακα –εκ των οποίων τα δύο τριήμερα, σε περίπτωση που δεν το εμπεδώσατε αρκετά.\nΟ μήνας με τον οποίο έχετε συνδέσει το μοναδικό τετραήμερο του χρόνου... φέτος δεν θα σας το φέρει. Το Πάσχα πέφτει αργά, με αποτέλεσμα ο Απρίλιος να μην έχει ούτε μία τόση δα αργία στις τέσσερις εβδομάδες του. Χαλάλι του, όμως, γιατί ακολουθεί...\nΑν ο διπλανός σας στο γραφείο διαβάζει αυτό το κομμάτι ταυτόχρονα με εσάς, τραβήξτε την πρίζα του υπολογιστή του και τρέξτε στο γραφείο του διευθυντή σας φωνάζοντας «την Πέμπτη 2 Μαΐου έχω άδεια, πρόλαβα, πρόλαβα». Για όποιον δεν κατάλαβε, υπάρχει λόγος που σας βάλαμε να το κάνετε όλο αυτό: Η Πρωτομαγιά του 2013 πέφτει Τετάρτη, και το άγιο πασχαλινό τετραήμερο ξεκινά την Παρασκευή 3 Μαΐου. Ποιος είπαμε έχει άδεια την Πέμπτη;\nΤο πρώτο αμιγώς καλοκαιρινό τριήμερο του χρόνου εγγυάται φέτος βουτιές σε ιδανικής θερμοκρασίας νερά. Δευτέρα του Αγίου Πνεύματος 2013, στις 24 Ιουνίου.\nΜπορείτε να το πάρετε απόφαση: Ο Ιούλιος δεν είχε, δεν έχει και δεν θα έχει ποτέ καμία αργία. Ο μόνος λόγος που του το συγχωρούμε, είναι ότι αποτελεί κομμάτι του καλοκαιριού.\nΠαραλίγο. Ο Δεκαπενταύγουστος πέφτει Πέμπτη, αφήνοντας μας να προσβλέπουμε σε ένα καλοκαιρινό τριήμερο για το 2014.\nΟ μήνας που αντιπαθούσαμε περισσότερο όταν ήμασταν μικροί, μας το κρατά μανιάτικο και δεν θα μας δώσει ποτέ καμία αργία, μέχρι να γεράσουμε.\nΑν δε χαμογελάτε ήδη περιμένοντας να διαβάσετε για το τέταρτο τριήμερο της χρονιάς, τότε μάλλον δεν παίρνετε τις αργίες σας όσο σοβαρά πρέπει. Αλλιώς, θα είχατε προσέξει ότι η 25η Μαρτίου και η 28η Οκτωβρίου πέφτουν πάντα ίδια μέρα. Ωραιότατο φθινοπωρινό τριημεράκι, λοιπόν, με την 28η Οκτωβρίου να πέφτει Δευτέρα.\nΠέντε Σαββατοκύριακα, καμία αργία. Μέχρι να συνέλθετε από το τριήμερο της 28ης, και να αρχίσετε να προγραμματίζετε τις γιορτές, θα έχει περάσει χωρίς να το καταλάβετε.\nΤετάρτη και Πέμπτη πέφτουν οι δύο αργίες των Χριστουγέννων, κι όποιος γκρίνιαξε που δεν «κολλάνε» με κανένα Σαββατοκύριακο θα έπρεπε να παραδεχτεί ότι οι δύο εργάσιμες που προηγούνται και η μία που έπεται δεν είναι ακριβώς αυτό που θα λέγαμε εργασιακός πυρετός.


Μάτα Χάρι: 100 χρόνια από την εκτέλεση της πιο θρυλικής κατασκόπου στην ιστορία | Rodos Info News\nΚΟΣΜΟΣ 14 Οκτώβριος, 2017 10:21 πμ\nΜάτα Χάρι: 100 χρόνια από την εκτέλεση της πιο θρυλικής κατασκόπου στην ιστορία\nΑν το όνομα Μαργκαρέτα Γκερτρούτε Ζέλε ή ο κωδικός «Πράκτορας Η21» δεν σας λένε τίποτα, είναι γιατί τη γνωρίζετε με το καλλιτεχνικό ψευδώνυμό της: Μάτα Χάρι\nΠριν από εκατό χρόνια, στις 15 Οκτωβρίου 1917, η πιο γνωστή κατάσκοπος στα παγκόσμια χρονικά εκτελέστηκε δια τυφεκισμού σε ηλικία μόλις 41 ετών.\nΠοιά ήταν όμως η γυναίκα που άφησε εποχή με τις πράξεις, την ομορφιά, αλλά και τα κρυφά ταλέντα της;\nΗ Μάτα Χάρι φθάνει στο Παρίσι σε ηλικία 27 ετών, τον Νοέμβριο του1903. Έχει αφήσει πίσω της την γενέτειρά της Ολλανδία και τον σύζυγό της Ρούντολφ Μακ Λέοντ, αξιωματικό του Πολεμικού Ναυτικού και 20 χρόνια μεγαλύτερό της. Αναζητώντας την τύχη της , επιχειρεί να γίνει μοντέλο του ζωγράφου Οκτάβ Γκιγιονέτ. Χωρίς επιτυχία.\nΣτην συνέχεια χορεύει σε ιδιωτικά σαλόνια με το όνομα Lady Μακ Λέοντ, πριν γίνει διάσημη με το όνομα Μάτα Χάρι («Ο Ηλιος στα μαλαισιανά) εκτελώντας «ινδικούς χορούς», για τους οποίους δεν έχει ιδέα. Τους φαντάζεται αντλώντας από τις αναμνήσεις της κατά την παραμονή της στις ολλανδικές Ινδίες, όπου είχε ακολουθήσει τον σύζυγό της.\nΈτσι, ο Εμίλ Γκιμέτ, ο ιδρυτής του μουσείου Ασιατικών Τεχνών στο Παρίσι της ανοίγει μία αίθουσα για την περίφημη παράσταση της 13ης Μαΐου 1905, όταν ξεκινά να χορεύει ως πριγκίπισσα και καταλήγει γυμνή. Το θέαμα είναι σπάνιο για την εποχή και κανονικά τιμωρείται με φυλάκιση. Για την Μάτα Χάρι είναι η αρχή της μεγάλης ζωής, το εισιτήριό της για τα μεγάλα σαλόνια.\nΟι κριτικοί επιμένουν ότι οι αληθινές ινδουίστριες χορεύτριες, όχι μόνο δεν ξεγυμνώνονται, αλλά φορούν αυστηρό κοστούμι. Όμως αυτό δεν την εμποδίζει να χορεύει γυμνή στα διασημότερα θέατρα του Παρισιού, από τα Folies-Bergère μέχρι το Olympia, και σε άλλες ευρωπαϊκές πρωτεύουσες.\nΜόνο ο διευθυντής του Odéon της δείχνει την πόρτα λέγοντας ότι δεν ξέρει να χορεύει. Οταν θα κερδίσει τη δίκη εναντίον του, θα βρίσκεται πολύ κοντά στο τέλος της καριέρας της.\nΗ Μάτα Χάρι ζει στη Λεωφόρο των Ηλυσίων Πεδίων, κάνει τη ζωή ενός call-girl και έχει υπουργούς για πελάτες.\nΚαι εγένετο… Πράκτορας H21\nΟ Α’ Παγκόσμιος Πολέμος ξεσπά και η Μάτα Χάρι επιστρέφει στην Ολλανδία. Εκεί, στις αρχές του 1916, πνιγμένη στα υπέρογκα χρέη που οφείλονται στον πολυτελή της βίο, δέχεται την πρόταση Γερμανού διπλωμάτη να της ξεπληρώσει τα χρέη έναντι πληροφοριών. Έτσι γίνεται ο πράκτορας H 21.\nΕπιστρέφει στο Παρίσι και συναντά τον λοχαγό Λαντού, αξιωματικό του 2ου Γραφείου της υπηρεσίας Αντικατασκοπείας, ο οποίος έχει ήδη υποψίες για το πρόσωπό της. Περιστοιχισμένη από υπουργούς, η Μάτα Χάρι αισθάνεται πανίσχυρη. Ο Λαντού της αναθέτει ορισμένες αποστολές και την παρακολουθεί.\nΟι υποψίες ενισχύονται όταν παρουσιάζεται στο 2ο Γραφείο, στο μπουλβάρ Σεν Ζερμέν, το καλοκαίρι του 1916, και ζητά άδεια εισόδου για το Βιτέλ, όπου η Γαλλία κατασκευάζει στρατιωτικό αεροδρόμιο. Της δίνουν την άδεια, αλλά η καταδίκη της έχει ήδη υπογραφεί.\nΤον Ιανουάριο 1917, εντοπίζεται ένα μήνυμα των γερμανικών υπηρεσιών που αποδεικνύει ότι η πράκτορας H 21 είναι διπλή πράκτορας. Υπάρχουν ιστορικοί που θεωρούν ότι η Γερμανία «έδωσε» τη Μάτα Χάρι γνωρίζοντας ότι οι Γάλλοι θα αποκρυπτογραφούσαν το κείμενο του μηνύματος.\nΣυλλαμβάνεται στις 13 Φεβρουαρίου στο δωμάτιό της στο Elysée-Palace-Hôtel και κλείνεται στη φυλακή Σεν Λαζάρ.\nΣτις 24 Ιουλίου καταδικάζεται σε θάνατο από το Πολεμικό Συμβούλιο. Ο υπολοχαγός Αντρέ Μορνέ, που έχει τον ρόλο του εισαγγελέα του εκτάκτου στρατοδικείου, εξασφαλίζει την καταδίκη της. «Δεν ήταν κάτι σημαντικό», θα σχολιάσει αργότερα.\nΜπροστά στο εκτελεστικό απόσπασμα, ο επικεφαλής την ρωτά εάν έχει να κάνει αποκαλύψεις και εκείνη απαντά: «Καμία και , εάν είχα, θα τις κρατούσα για τον εαυτό μου».\nΤο ψευδώνυμό της έγινε ουσιαστικό για να περιγράφει εσαεί την πόρνη πολυτελείας-κατάσκοπο. Συνοδεύεται συχνά από το επίθετο «θρυλική». Έχει εμπνεύσει τουλάχιστο μία δεκαριά σκηνοθέτες, μεγάλο αριθμό συγγραφέων, ιστορικών. Το Dutch Νational Βallet δημιούργησε το 2015 στο Άμστερνταμ το μπαλέτο Μάτα Χάρι, σε χορογραφία Ted Brandsen και μουσική Tarik O’Regan.\nΈρχεται έξαρση της γρίπης – Έκκληση των επιστημόνων για εμβολιασμό\nΚαλόγερος ντράμερ τα «σπάει» με το σήμαντρο (βίντεο)\nΗ Αυστραλία φλέγεται: Συγκλονίζουν οι δορυφορικές φωτογραφίες -Ασύλληπτη καταστροφή\nΤο χρονικό του εγκλήματος πάθους με 1 νεκρή και 2 τραυματίες\nΕνα έγκλημα πάθους που μετατράπηκε σε οικογενειακή τραγωδία εξελίχθηκε στο Κορωπί από το βράδυ της Τετάρτης έως και το απόγευμα της Πέμπτης, με μία…


18 όμορφα και στιλάτα ντυσίματα για να καλωσορίσετε το φετινό καλοκαίρι (ΦΩΤΟ) | eirinika.gr\nΠέμπτη, 22 Απριλίου | 23:49\n18 όμορφα και στιλάτα ντυσίματα για να καλωσορίσετε το φετινό καλοκαίρι (ΦΩΤΟ)\nΤο καλοκαίρι είναι εδώ κι επιτάσσει το δικό του στιλ.\n4 Ιουνίου 2018 - 3:17μμ\nΥποδεχθείτε τον νέο μήνα παίρνοντας ιδέες από μια συλλογή με εντυπωσιακά σύνολα για να φορέσετε τον Ιούνιο. Πρόκειται για ντυσίματα που καλωσορίζουν το Καλοκαίρι και καλύπτουν όλα τα γούστα και τις περιστάσεις.\nΌπως αναφέρει το beautetinkyriaki.gr, θα βρείτε προτάσεις για casual, σπορ ή σπορ σικ καθημερινό καλοκαιρινό ντύσιμο, αλλά και για πιο επίσημες εμφανίσεις.\nΤα καλοκαιρινά φορέματα έχουν την τιμητική τους. Φορέματα απλά και σπορ ιδανικά για τις χαλαρές βόλτες, τα ψώνια και την παραλία, είτε πιο κομψά σχέδια για το γραφείο ή έναν γάμο / βάπτιση. Για τις καθημερινές σας εμφανίσεις μπορείτε να συνδυάσετε τα καλοκαιρινά φορέματα με σανδάλια, σαγιονάρες ή sneakers, ενώ για τις πιο βραδινές ή επίσημες εμφανίσεις προτιμήστε γόβες ή πέδιλα.\nΠολύ αγαπημένο αυτή την περίοδο είναι και το σορτσάκι. Φοριέται τόσο πρωί, όσο και βράδυ, ανάλογα πάντα με το τοπ, τα αξεσουάρ και τα παπούτσια που θα το συνδυάσετε. Για το βραδάκι μπορείτε να επιλέξετε ένα κοντό σορτς σε συνδυασμό με ένα πουκαμισάκι. Εξάλλου, πολλές μέρες του Ιουνίου έχει λίγη δροσιά κατά τις νυχτερινές ώρες. Από εκεί και πέρα, ένα αέρινο τοπ είναι εξίσου ιδανικό για να φορέσετε το σορτς σας το βράδυ. Αν χρειαστεί, συνδυάστε το με ένα όμορφο σακάκι. Για τις καθημερινές σας βόλτες, μια πολύ ωραία ιδέα είναι τα σύνολα με σορτς και t-shirt για τη δημιουργία σπορ ντυσίματος ή αέρινο top για μια πιο κομψή εμφάνιση.\nΤο τζιν αποτελεί ακόμη μια θαυμάσια ιδέα για καλοκαιρινό ντύσιμο. Φοριέται όλες τις ώρες και δημιουργεί τόσο σπορ και casual σικ σύνολα, όσο και πιο βραδινά ντυσίματα, αν συνδυαστεί με ψηλά τακούνια και σακάκι.\nΑπό εκεί και πέρα υπάρχουν πάντα οι επιλογές ενός χρωματιστού παντελονιού με ένα ωραίο μπλουζάκι. Στην κορυφή των επιλογών για το καλοκαίρι είναι το λευκό παντελόνι, αλλά και οι παστέλ αποχρώσεις. Αυτό βέβαια δεν αποκλείει την επιλογή ενός έντονου μπλε ελεκτρίκ ή πράσινου παντελονιού.